hotchpotch/miracl-hf-unified huggingface dataset:
నిప్పులాంటి మనిషి (1974 సినిమా)
నిప్పులాంటి మనిషి 1974లో ఎస్. డి. లాల్ దర్శకత్వంలో విడుదలైన తెలుగు చిత్రం. హిందీ చిత్రం "జంజీర్" ఆధారంగా నిర్మితమయ్యింది. అమితాబ్ కు యాంగ్రీ యంగ్ మాన్ ఇమేజి తీసుకువచ్చిన జంజీర్, రామారావు రెండవ ఇన్నింగ్స్ కు మార్గం సుగమం చేసింది. హిందీలో అజిత్ పోషించిన పాత్రను తెలుగులో ప్రభాకరరెడ్డి పోషించాడు. ప్రాణ్ పాత్ర (షేర్ ఖాన్) సత్యనారాయణకు మంచి పేరు తెచ్చింది. మన్నాడె పాట "యారి హై ఈమాన్ మెరి" తెలుగులో స్నేహమే నా జీవీతంగా వచ్చి హిట్ పాటగా నిలిచింది. ఈ చిత్రం హిట్ ఐన తరువాత రామారావు అనేక రిమేక్ చిత్రాలలో నటించారు. (నేరం నాది కాదు ఆకలిది, మగాడు, అన్నదమ్ముల అనుబంధం, లాయర్ విశ్వనాథ్, యుగంధర్ మొదలైనవి)
విజయ్ (రామారావు) చిన్నతనంలోనే తండ్రిని కోల్పోతాడు. చేతికి పురుగెత్తే గుర్రం బొమ్మ ఉన్న బ్రేస్లెట్ ధరించి ఉన్న వ్యక్తి తండ్రిని కాల్చి చంపడం రామారావుకు గుర్తు ఉంటుంది. పెద్దయ్యాక రామారావు పోలీసు ఆఫీసరు ఔతాడు. జగదీష్ ప్రసాద్ (ప్రభాకరరెడ్డి) చేసే దొంగ వ్యాపారాలకు అడ్డుఅవుతాడు. లక్ష్మి (లత) కత్తులకు సాన పెట్టే వృత్తితో జీవిస్తుంటే, రామారావు ఆసరా ఇస్తాడు. అతని వదిన (దేవిక) లక్ష్మికి విద్యాబుద్ధులు నేర్పించి వారితోనే ఉంచుకుంటుంది. వృత్తి పరంగా షేర్ఖాన్ (సత్యనారాయణ) తో గొడవపడి తర్వాత స్నేహితుడౌతాడు. మధ్యలో ప్రభాకరరెడ్డి కుట్రతో ఉద్యోగం నుండి సస్పెండ్ ఔతాడు. తండ్రిని చంపిన వ్యక్తిని కనిపెట్టి పగ తీర్చుకోవటం మిగతా కథ. అతనికి తన ముగ్గురు కొడుకుల్నీ కోల్పోయిన డేవిడ్ (రేలంగి) సహాయపడతాడు.
నిప్పుతో చెలగాటం
నిప్పుతో చెలగాటం 1982లో విడుదలైన తెలుగు చలనచిత్రం. కె. శేషగిరిరావు దర్శకత్వం వహించిన ఈ చిత్రంలోకృష్ణంరాజు , శారద , జయసుధ ముఖ్యపాత్రలలో నటించగా, సత్యం సంగీతం అందించారు.
నిరీక్షణ
నిరీక్షణ 1981లో విడుదలైన తెలుగు చిత్రం.ప్రముఖ తమిళ దర్శకుడు బాలూ మహేంద్ర దర్శకత్వంలో భాను చందర్, అర్చన నాయకా నాయికలుగా నటించారు. ఈ చిత్రానికి ప్రముఖ సంగీత దర్శకుడు ఇళయరాజా అత్యత్భతమైన సంగీతాన్ని మరియి నేపథ్య సంగీతాన్ని అందించారు. ఈ చిత్రంలోని అన్ని పాటలు జనాదరణ పొందాయి.
విహార యాత్రనుండి వస్తున్న ఒక పాఠశాల బస్సును మాసిన గడ్డం, చిరిగిన దుస్తులు ధరించిన ఒక వ్యక్తి (భానుచందర్) ఆపి తన గమ్యస్థానానిని చేర్చమని సహాయం కోరడంతో చిత్రం మొదలవుతుంది. అతని వేషధారణ చూసి మొదట సందేహించినా ఆ బస్సు లోని ఒక పెద్దాయన (అల్లు రామలింగయ్య) అతనిని బస్సులోకి అనుమతిస్తాడు. అతని గురించి మరిన్ని వివరాలు తెలుసుకోవాలనుకొన్న కుతూహలం ఆ పెద్దాయనకు కలుగుతుంది. అతని దగ్గరకు వెళ్ళి అలాగే అడగ్గా, తాను జీవిత ఖైదు కారాగార వాసము నుండి ఇప్పుడే విడుదలై వస్తున్నానని ఆ వ్యక్తి (భాను చందర్) చెబుతాడు. అది విన్న బస్సులోని అందరూ భయకంపితులౌతారు. భయపడవద్దని చెప్పిన ఆవ్యక్తి తన గత జీవితం గురించి చెప్పనారంభిస్తాడు.
నిర్ణయం (సినిమా)
శ్రీ జయభేరి ఆర్ట్ ప్రొడక్షన్స్ వారి మొదటి చలన చిత్రము.
వంశీ krishna (నాగార్జున) నిజాయితీ గల రక్షక భటుడు. జైలు నుండి తప్పంచుకున్న రఘురాం (మురళిమొహన్)ను వెతుకుతూ హైదారాబాదు వచ్చి రఘురాం కూతురు అయిన గీత (అమల)తో ప్రేమలో పడి, రఘురాం అమాయకత్వం చూసి, రఘురాం పై గల case ను తిరగదొడి, శరత్ సక్సెనా తన స్నేహితుడైన శుభలేఖ సుధాకర్ ను చంపాడని తెలుసుకోని, స్టెడియంలో bomb వుంది అని గందరగొళం సృష్టించి, రఘురాం చేతిలో చనిపొయెలా చేస్తాడు.
ఈ చిత్రంలోని "హలో గురు ప్రేమ కోసమే రోయ్ జీవితం" అనే బాలసుబ్రహ్మణ్యం పాడిన పాట బహుళ ప్రజాదరణ పొందినది.
నిశ్శబ్ద రాత్రి
నిశ్శబ్ద రాత్రి 2000లో విడుదలైన తెలుగు చలనచిత్రం.
నిత్య కళ్యాణం పచ్చ తోరణం
నిత్య కళ్యాణం పచ్చ తోరణం 1960లో విడుదలైన తెలుగు సినిమా. ఈ సినిమా ద్వారా రామకృష్ణ నటుడిగా పరిచయమయ్యాడు. ఈ చిత్రాన్ని ప్రముఖ నిర్మాత, దర్శకుడు ఎల్.వి.ప్రసాద్ తన ప్రసాద్ ప్రొడక్షన్స్ బేనర్‌పై అశోక్‌కుమార్, బీనారాయ్, రెహమాన్, తనూజ నటీనటులుగా ‘’గా హిందీలో 1966లో నిర్మించాడు.
డాక్టర్ ప్రకాశ్‌రావు(గుమ్మడి) అగ్రకులస్తుడు. మరో డాక్టరు సుశీల (సంధ్య)ను మతాంతర వివాహం చేసుకుంటాడు. అతని బావ శేషాద్రిశాస్త్రి (సిఎస్‌ఆర్) శుద్ధశోత్రియుడు. చెల్లెలు శాంత (హేమలత) పేరుకు తగిన ఇల్లాలు. బావమరిదిని ఇంటికి రానీయని శేషాద్రికి జడిసిన శాంత, తాను 7వ నెల గర్భిణియని, అంతకుముందు కాన్పులు పోవటంచేత అన్నగారివద్ద మందులు వాడతానని ఉత్తరం వ్రాస్తుంది. దానికి జవాబుగా మందులతో శాంత ఇంటికి వచ్చిన ప్రకాశరావును, భార్య సంధ్యను శేషాద్రి ఇంటినుంచి పంపివేసి, మరో ఊరిలోవున్న తన చెల్లెలు గంగారత్నం (సూర్యకాంతం), బావ సోమయాజులు (రమణారెడ్డి)ని ఇంటికి రప్పిస్తాడు. శాంతమ్మకు మగ పిల్లవాడు పుట్టడం, అదే సమయానికి హరిజనుడు నాగన్న (వైవి రాజు) భార్య ఒక పిల్లవాడిని కని మరణించగా, ప్రకాశరావు ఆ బాబును ఇంటికి తెచ్చి శాంత బిడ్డతోపాటు ఆ బాబుకు పాలిచ్చి పెంచమంటాడు. మంచిమనసుతో శాంతమ్మ అందుకు అంగీకరిస్తుంది. మగపిల్లవాడు కలిగాడని ఆనందంతో శేషాద్రి వచ్చి శాంత ప్రక్కనగల బిడ్డడిని తన కొడుకేనని తమ ఊరు తీసుకొస్తాడు. ఆ బాబుకు జ్వరం రావటంతో శాంతమ్మను పిలిపించటం, శాంతమ్మ తానక్కడ ఉండాలంటే మరో అనాధ బాలుడు ఇక్కడ పెరగాలని భర్తను కోరటంతో, శేషాద్రి కొడుకుని వాడు రంగాగా, నాగన్న కొడుకు రామూగా ఆ ఇంటిలో పెరిగి పెద్దవారవుతారు. ప్రకాశరావు దంపతులకు ఓ ఆడపిల్ల షీలా పుట్టడం, శేషాద్రి బంధువు శంకరం (అల్లు రామలింగయ్య) ఓ వర్ణాంతర వివాహం చేసికొని, ఓ ఆడపిల్లను కని మరణించటంతో పిచ్చివాడుగా తిరుగుతుంటాడు. ఆ పిల్ల చాంద్ పేరుతో ఓ దాదా (కెవిఎస్ శర్మ) వద్ద పెరుగుతుంది. అందరూ యుక్త వయస్కులయ్యాక షీలా (రాజశ్రీ), రామూ (రామకృష్ణ); రంగా (చలం), చాంద్ (కృష్ణకుమారి) పరస్పరం ప్రేమించుకోవటం, తన కొడుకు అని శేషాద్రి భావిస్తున్న రామూ, షీలాల వివాహం ఆపాలని శేషాద్రి పట్నం ప్రకాశరావు ఇంటికి వెళ్లటం, చాంద్ ముస్లిం యువతి రంగాతో వివాహం జరగరాదని పేకేటి బృందం అడ్డుపడడం, చివరికి శేషాద్రికి నిజం తెలిసి, రామూ, రంగా ఇద్దరూ తన బిడ్డలేనని అంగీకరించి వారి వివాహాలు ప్రకాశరావు నిర్మించిన నిత్యకల్యాణం పచ్చతోరణం కల్యాణ మండపంలో జరగటంతో చిత్రం ముగుస్తుంది.
నెంబర్ వన్
నెంబర్ వన్ 1994 జనవరి 14 న విడుదలైన తెలుగు చిత్రం. ఈ చిత్రానికి కథ, స్క్రీన్ ప్లే, సంగీతం మరియు దర్శకత్వం ప్రముఖ దర్శకుడు ఎస్. వి. కృష్ణారెడ్డి అందించారు. ఈ చిత్ర గీతాలు ప్రేక్షకుల ఆదరణ పొందాయి.
తల్లితండ్రులు చనిపోగా అనాథగా మారిన ఒక కుటుంబాన్ని పెద్ద కుమారుడు ఎలా పోషించి ప్రయోజకత్వం సాధించాడనేది కథ. పెద్ద కుమారుడిగా ఘట్టమనేని కృష్ణ నటించారు.
ఈ చిత్రంలోని అన్ని పాటలకు ఎస్. వి. కృష్ణారెడ్డి సంగీతం అందించారు.
నువ్వే కావాలి
నువ్వే కావాలి 2000లో కె. విజయభాస్కర్ దర్శకత్వంలో విడుదలైన తెలుగు చిత్రం. దీనిలో తరుణ్, రిచా ముఖ్య పాత్రలు పోషించారు. ఇది హిందీలో "తుఝే మేరీ కసమ్" అనే పేరుతో పునర్మించారు. మలయాళ చిత్రం "నీరం" ఈ చిత్రానికి మాతృక.
తరుణ్, మధు చిన్ననాటి స్నేహితులు. వీళ్ళిద్దరిదీ విడదీయరాని స్నేహం. ఇద్దరూ ఒకేరోజు, ఒకే హాస్పిటల్లో పుట్టి ఉంటారు. వాళ్ళ కుటుంబాల మధ్య కూడా అంతే స్నేహం ఉంటుంది. ఇద్దరూ ఒకే కళాశాలలో చదువుతూ ఉంటారు. వీళ్ళిద్దరి మధ్య ఉన్నది స్నేహం మాత్రమే అని అందరికీ తెలుసు. వర్ష అనే అమ్మాయి తరుణ్ ని మనసులోనే ఆరాధిస్తుంటుంది. తరుణ్, మధు చనువుగా తిరగడం చూసి వాళ్ళిద్దరి మధ్య ఉన్నది ప్రేమేనా అని అడుగుతుంది. దానికి తరుణ్ నవ్వుతూ కొట్టి పడేస్తాడు. ఒకసారి పాటల పోటీల్లో మొదటి బహుమతి సాధించిన ప్రకాష్ అనే అబ్బాయి అదే కళాశాలలో చేరతాడు. మధును చూడగానే మనసు పారేసుకుంటాడు.
నువ్వు వస్తావని
నువ్వు వస్తావని 2000లో వి. ఆర్. ప్రతాప్ దర్శకత్వంలో విడుదలైన తెలుగు చిత్రం. ఇందులో అక్కినేని నాగార్జున, సిమ్రాన్ ముఖ్య పాత్రలు పోషించారు. ఎస్. ఎ. రాజ్ కుమార్ రూపొందించిన ఈ చిత్ర సంగీతం మంచి విజయాన్ని సాధించింది.
చిన్ని (అక్కినేని నాగార్జున ) ఒక మెకానిక్. చిన్న షెడ్డులో స్నేహితులతోబాటు నివసిస్తుంటాడు. ఇతను మంచి గాయకుడు కూడా. స్వంత వాద్యబృందంతో ప్రదర్శనలు ఇస్తుంటాడు. ఇందు(సిమ్రాన్) విద్యార్ధిని. ప్రత్యక్షంగా చిన్నిని చూడలేకపోయినా అతని గాత్రాన్ని అభిమానిస్తుంటుంది. ఒక సారి చిన్ని వలన ఆమె అంధురాలౌతుంది. కానీ చిన్ని ఆమెను చేరదీసి ఉన్నత విద్యలు చదివించి కలెక్టరు చేస్తాడు. తన మూత్రపిండం అమ్మి ఆమె చూపును తిరిగి తెప్పిస్తాడు. కానీ చిన్నిని ప్రత్యక్షంగా చూడని ఇందుకు చిన్నిపై ద్వేషం ఉంటుంది. చివరికి చిన్నిని గుర్తుపట్టి అపార్థాలు దూరమై అందరూ దగ్గరౌతారు.
న్యాయం కావాలి
బెంచి గుమాస్తా విశ్వనాథం కూతురు భారతి చూడముచ్చటగా ఉంటుంది. లాయర్ దయానిధి కొడుకు సురేష్ ఆ అమ్మాయిని చూసి, వెంటబడి, ప్రేమించినట్లు నటించి, ఆ అమ్మాయి చేత ప్రేమింపజేసుకుంటాడు. అతడిది నిజమైన ప్రేమ అని నమ్మిన భారతి అతడికి మనసుతో పాటు తనువు కూడా అర్పిస్తుంది. తల్లిదండ్రుల మాటలను కూడా లెక్కచేయదు. నెలతప్పుతుంది. తీరా పెళ్లిమాట ఎత్తితే సురేష్ నవ్వేస్తాడు. ప్రేమ వేరని, పెళ్లి వేరని అంటాడు. భారతి లాయర్ దయానిధి వద్దకు వెళ్ళి నిలదీస్తుంది. దయానిధి ఆమెను అవమానిస్తాడు. అబార్షన్ చేయించుకోమని తండ్రి ఇచ్చిన సలహాను భారతి త్రోసిపుచ్చుతుంది. తనను మోసం చేసిన సురేష్‌ను కోర్టుకు ఈడ్చి నవ్వులపాలు చేయాలని నిశ్చయించుకుని లాయర్ శకుంతల దగ్గరకు వెళుతుంది. లాయర్ శకుంతల భారతి తరఫున కోర్టులో వాదిస్తున్న సమయంలో ఒక కొత్త సంగతి బయటపడుతుంది.
న్యాయం కోసం
న్యాయం కోసం 1988 లో రవిరాజా పినిశెట్టి దర్శకత్వంలో విడుదలైన సినిమా. ఇందులో రాజశేఖర్, సీత ప్రధాన పాత్రలు పోషించారు.
ఓ ప్రేమ కథ
ఓ ప్రేమ కథ 1987లో విడుదలైన తెలుగు చలనచిత్రం. రాజశ్రీ దర్శకత్వం వహించిన ఈ చిత్రంలో సర్వదమన్ బెనెర్జీ, రాధిక, జీవిత నటించగా, సత్యం సంగీతం అందించారు.
ఓ సీత కథ
డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007.
ఓ తండ్రి – ఓ కొడుకు
ఓ తండ్రి – ఓ కొడుకు 1994లో విడుదలైన తెలుగు చలనచిత్రం. మౌళి దర్శకత్వం వహించిన ఈ చిత్రంలో వినోద్, నదియా నటించగా, ఎం.ఎస్. విశ్వనాధన్ సంగీతం అందించారు.
ఓ అమ్మకథ
శారద,నూతన్ ప్రసాద్,జానకి
ఓహో నా పెళ్ళంట
ఈ సినిమాలో హరీష్ ఆడవేషం వేస్తే అఛ్ఛం అమ్మాయి లాగే వున్నాడు.
ఓ ఇంటి భాగోతం
ఓ ఇంటి భాగోతం 1980లో విడుదలైన తెలుగు చలనచిత్రం. దేవదాస్ కనకాల దర్శకత్వం వహించిన ఈ చిత్రంలో చంద్రమోహన్, నూతన్ ప్రసాద్, దీప నటించగా జి.కె. వెంకటేష్ సంగీతం అందించారు.దర్శకత్వం: దేవదాస్ కనకాల
సంగీతం: జి.కె. వెంకటేష్
నిర్మాణ సంస్థ: నవత ఆర్ట్స్
ఒక నారి – వంద తుపాకులు
ఒక నారి – వంద తుపాకులు రవిచిత్ర ఫిల్మ్స్ బ్యానర్‌పై వై.వి.రావు నిర్మించిన తెలుగు యాక్షన్ చిత్రం. ఈ చిత్రం నలుపు తెలుపులో తీసినప్పటికీ చివరి ఘట్టాలు రంగుల్లోను, సినిమాస్కోప్‌లోను ఉండడం ఒక ప్రత్యేక ఆకర్షణ.
ఒక సంస్థానంలో పాలకులు ప్రజలను పీడించి పిప్పి చేస్తుంటారు. ప్రతిఘటించిన ప్రతి ఒక్కరిని చిత్రహింసలు పెట్టి చంపుతుంటారు. ఆ అరాచకాలలో భవానీ అనే యువతి తన తండ్రినీ, తమ్ముడినీ పోగొట్టుకుంటుంది. ప్రజలు భయపడి చెల్లాచెదురైపోతుంటే భవానీ రక్తం ఉడికిపోతుంది. ఆ సమయంలో ఆమె ప్రజాఉద్యమానికి నాయకత్వం వహించి పాలకుల పక్కలో బల్లెం అవుతుంది.
ఒక తల్లి పిల్లలు
ఒక తల్లి పిల్లలు 1953 లో విడుదలైన తెలుగు డబ్బింగ్ సినిమా.
ఒకే కుటుంబం
ప్రముఖ సినిమానటుడు నాగభూషణం ఈ సినిమా నిర్మాత. ఈ సినిమాకు తమిళచిత్రం ‘పాపమణిప్పు’ ఆధారం. ఇదే చిత్రం మొదట పాప పరిహారం పేరుతో తెలుగులో డబ్బింగు చేశారు. అందులో ఎం.ఆర్‌.రాధాకి నాగభూషణమే డబ్బింగ్‌ చెప్పాడు. అదే చిత్రాన్ని మళ్ళీ ఎన్.టి.ఆర్, కాంతారావులతో తిరిగి నిర్మించాడు.
నటనా శైలి[మార్చు | మూలపాఠ్యాన్ని సవరించు]
జగదేక సుందరి
ఇఒది ఒక డబ్బింగ్ సినిమా
01. చిత్రమే విధి.. ఆనందమనే యోగమే లేదా - ఘంటసాల - రచన: వీటూరి
జగన్మోహిని (1953 సినిమా)
జగన్మోహిని 1953లో వెలువడిన డబ్బింగ్ సినిమా.
జగత్ మొనగాళ్ళు
ఇది ఒక డబ్బింగ్ సినిమా.
జగదేకవీరుడు అతిలోకసుందరి
జగదేకవీరుడు అతిలోకసుందరి 1990 లో కె. రాఘవేంద్ర రావు దర్శకత్వంలో చిరంజీవి హీరోగా వచ్చిన ఒక సోషియో ఫాంటసీ చిత్రం. ఈ చిత్రం బాక్సాఫీసు వద్ద మంచి విజయం సాధించింది.
ఆంజనేయస్వామి భక్తుడైన రాజు (చిరంజీవి) ఒక గైడ్. అనాథ పిల్లలని నలుగురిని తనతో బాటు పెంచుకుంటూ ఉంటాడు. ఆ పిల్లలలో ఒక అమ్మాయికి ఒక ప్రమాదంలో కాలు విరిగిపోతుంది. హిమాలయాల్లో మాత్రమే లభ్యమయ్యే ఒక మూలికతో ఆ అమ్మాయిని మళ్ళీ నడిచేలా చేయవచ్చని ఒక స్వామి చెప్పటంతో రాజు హిమాలయాలకి బయలుదేరతాడు. ఆ మూలికను సంపాదించి తిరిగి వస్తుండగా, దారి తప్పి మానససరోవరానికి వస్తాడు.
స్వర్గలోకాన ఇంద్రుని పుత్రిక అయిన ఇంద్రజ (శ్రీదేవి) భూలోకాన మానససరోవరం అందంగా ఉంటుందని తెలుసుకొని తండ్రి వద్ద అనుమతి తీసుకొని అక్కడకు వస్తుంది. తిరిగి వెళ్ళు సమయంలో స్వర్గలోక ప్రవేశం గావించే ఉంగరాన్ని జారవిడుచుకొంటుంది. దానితో ఆమెకి స్వర్గలోక ద్వారాల వద్దే నిషేధం కలుగుతుంది. రాజు వద్ద తన ఉంగరం ఉందని తెలుసుకొన్న ఇంద్రజ పిల్లల ద్వారా అతనికి చేరువై ఆ ఉంగరాన్ని సంపాదించే ప్రయత్నంతో నిజంగానే అతనిని ప్రేమిస్తుంది.
మహాదృష్ట (అమ్రిష్ పురి) అనే దృష్ట మాంత్రికుడు దేవకన్యను బలిస్తే తనకి మరిన్ని శక్తులు వస్తాయని ఇంద్రజని అపహరిస్తాడు. ఇంద్రజ అమాయకత్వానికి, స్వచ్ఛమైన ప్రేమకి ముగ్ధుడైన రాజు మహాదృష్ట నుండి ఆమెను రక్షించటంతో, ఉంగరాన్ని, స్వర్గలోక ప్రవేశాన్ని త్యజించి, మనిషిగా రాజుతోనే జీవించాలని నిర్ణయించుకోవటంతో చిత్రం సుఖాంతమౌతుంది.
ఈ చిత్రంలోని అన్ని పాటలు అత్యంత జనాదరణ పొందినవి.
చిరంజీవి నటించిన సినిమాల జాబితా
జై భేతాళ్
తెలుగులో వచ్చిన మొట్ట మొదటి 3-D చిత్రమిది. దీనికన్నా ముందు 'చిన్నారి చేతన్' ('ఛోటా చేతన్') డబ్బింగ్ చిత్రం వచ్చింది.
జైత్రయాత్ర
జైత్రయాత్ర 1991 లో రవికిషోర్ దర్శకత్వంలో విడుదలైన సినిమా. ఇందులో అక్కినేని నాగార్జున, విజయశాంతి ప్రధాన పాత్రలు పోషించారు.
జమీందారు గారి అమ్మాయి
జమీందారు గారి అమ్మాయి సినిమా సింగీతం శ్రీనివాసరావు దర్శకత్వంలో శారద, రంగనాథ్, గుమ్మడి తదితరులు ప్రధానపాత్రల్లో నటించగా 1975లో విడుదలైన చలనచిత్రం. సినిమాకి సంగీతాన్ని జి.కె.వెంకటేష్ సమకూర్చారు. నవత కృష్ణంరాజు సినిమాకు నిర్మాతగా వ్యవహరించగా, అన్నపూర్ణ పిక్చర్స్ ద్వారా విడుదలైంది. సినిమా వందరోజుల పాటు ప్రదర్శితమై, మంచి విజయాన్ని సాధించింది.
నవతా కృష్ణంరాజు ఈ సినిమా తీద్దామని నిర్ణయించుకుని అప్పటికి తన తొలి చిత్రానికి దర్శకత్వం వహిస్తున్న సింగీతం శ్రీనివాసరావును దర్శకునిగా తీసుకున్నారు. అయితే సింగీతం తీసిన తొలి సినిమా నీతి నిజాయితి పరాజయం పాలవడంతో పంపిణీదారులు వెనక్కితగ్గారు. సినిమాను నవతా కృష్ణంరాజు వదులుకోవలసివచ్చింది. ప్రముఖ రాజకీయవేత్త, రచయిత రాజాజీ రాసిన కథని సింగీతం శ్రీనివాసరావు తమిళంలో దిక్కట్ర పార్వతిగా తీసి, ఉత్తమ తమిళ చిత్రంగా జాతీయ పురస్కారం పొందారు. ఆ సినిమా బాగా నచ్చడంతో పంపిణీదారుని మార్చినా, సింగీతం శ్రీనివాసరావుతోనే సినిమా తీయాలని నవతా కృష్ణంరాజు నిశ్చయించుకున్నారు.
జమీందారు గారి అమ్మాయి సినిమా 1975లో విడుదలైంది. సింగీతం శ్రీనివాసరావు మొదటి సినిమా వైఫల్యంతో వెనక్కితగ్గిన డిస్ట్రిబ్యూటర్లను వదిలి, నిర్మాత అన్నపూర్ణ పిక్చర్స్ వారిని పంపిణీదారుగా ఒప్పించారు. దాంతో సినిమా అన్నపూర్ణ పిక్చర్స్ ద్వారా విడుదలైంది. సినిమా వందరోజులు ప్రదర్శితమై ప్రేక్షకుల అభిమానాన్ని పొందింది. దర్శకుడు సింగీతం శ్రీనివాసరావు దర్శక జీవితంలో తొలి విజయంగా నిలిచింది.
జమీందార్
జమీందార్ వి.మధుసూదనరావు దర్శకత్వంలో, అక్కినేని నాగేశ్వరరావు, కృష్ణకుమారి, నాగభూషణం, లింగమూర్తి ముఖ్యపాత్రల్లో నటించిన 1965 నాటి తెలుగు చలనచిత్రం. తమ్మారెడ్డి కృష్ణమూర్తి ఈ సినిమాని నిర్మించారు. క్రైమ్ థ్రిల్లర్ గా రూపొందిన జమీందార్ చిత్రం మంచి విజయాన్ని సాధించింది.ఈ సినిమా జనవరి 7, 1966న విడుదలయింది.
శేషు అనబడే శేషగిరిరావు (అక్కినేని నాగేశ్వరరావు), సరోజ (కృష్ణకుమారి) ఒక పిక్నిక్ లో కలుసుకుంటారు, వారి పరిచయం ప్రేమగా మారుతుంది. శేషు అన్నావదినెలు సుబ్బారావు (గుమ్మడి), లక్ష్మి (హేమలత)లకు శేషును అదుపుచెయ్యడం ఓ పెద్ద పని. వారికి శేషును అదుపుచేస్తూ సరదాగా కాలంగడపడంలోనే సంతోషం. నరహరి (ముదిగొండ లింగమూర్తి), రాజారెడ్డి (నాగభూషణం) యుద్ధంలో పనిచేసే రోజుల్లో ప్రభుత్వసొమ్ము రూ.20లక్షలు ఒక స్థావరం నుంచి మరోదానికి తరలిస్తున్నప్పుడు, అదనుచూసి దొంగిలిస్తారు. ప్రభుత్వోద్యోగం నుంచి ఇద్దరిలో ముందు రిటైరైన నరహరి కాంట్రాక్టరు అవతారమెత్తుతాడు. భార్య (సూర్యకాంతం), కూతురు సరోజలతో సంపదను అనుభవిస్తూ సుఖంగా జీవిస్తూంటాడు. ఈలోగా రాజారెడ్డి కూడా ఉద్యోగం నుంచి రిటైరై తానూ కాంట్రాక్టులు, వ్యాపారాలు చేపడదామని డబ్బు ఎక్కడ దాచావంటూ నరహరిని అడుగుతాడు. తనకేమీ తెలియదని నరహరి తెగేసి చెప్తాడు, అయినా దాని సంగతి తేల్చాకే కదులుతానంటూ రాజారెడ్డి ఇంట్లో నరమరి దిగబడతాడు. ఇంతలో ప్రేమించుకున్న శేషు-సరోజల పెళ్ళికి నిశ్చితార్థం జరుగుతుంది. ఆ సమయంలో అప్పటికే శేషుకు వేరే అమ్మాయితో సంబంధం ఉన్నట్టు, ఆమెకు కడుపుచేసి వదిలేసినట్టు ఓ అన్నచెల్లెళ్ళను పురమాయించి అల్లరిచేయిస్తాడు రాజారెడ్డి. ఇదంతా నిజంకాదని శేషు చెప్పినా వినకుండా అవన్నీ నమ్మి సరోజతో సహా అందరూ అతన్ని అసహ్యించుకుని గెంటేస్తారు.
అదేరోజు రాత్రి రాజారెడ్డి నరహరిని కత్తితో హతమార్చి ఆ నిందను శేషు మీద తోసెయ్యబోతే, అతన్ని కాపాడేందుకు అతని అన్న సుబ్బారావు కేసు తననెత్తిన వేసుకుంటాడు. ఆపైన నేరాన్ని కనుక్కునే క్రైమ్ థ్రిల్లర్ గా సాగుతుంది సినిమా. సినిమా మలుపులు తిరిగి క్లైమాక్సుకల్లా శేషగిరిరావు ప్రభుత్వం నియమించిన సీఐడీ అనీ, పోయిన ఇరవైలక్షల రూపాయలు వెతికేందుకు నియమించిందని తెలుస్తుంది. చివరకి అసలు నేరస్థులు శిక్షింపబడి ఇరవైలక్షల రూపాయలూ ప్రభుత్వానికి స్వాధీనం కావడమూ, హీరోహీరోయిన్ల మధ్య కలతలు తొలిగిపోయి కలిసిపోవడంతో కథ ముగుస్తుంది.
ఈ చిత్రం మాస్ ని కూడా ఆకట్టుకుని ఘన విజయం సాధించింది.
జానకిరాముడు
జానకిరాముడు కె. రాఘవేంద్రరావు దర్శకత్వంలో కాట్రగడ్డ మురారి నిర్మాతగా యువచిత్ర ఆర్ట్స్ బ్యానర్ పై నిర్మించిన 1988 నాటి తెలుగు చలన చిత్రం. అక్కినేని నాగార్జున, విజయశాంతి ఇందులో ప్రధాన పాత్రలు పోషించారు.
నాగార్జున కథానాయకునిగా నిర్మాత కాట్రగడ్డ మురారి సినిమా తీద్దామని భావించి విజయేంద్ర ప్రసాద్తో కథ రాయించారు. తర్వాతికాలంలో పలు విజయవంతమైన చిత్రాలకు కథను అందించిన విజయేంద్రప్రసాద్ కు కథారచయితగా ఇదే తొలి చిత్రం. మూగ మనసులు సినిమా ఇతివృత్తమే కావాలి కానీ కథనం, నేపథ్యం కొత్తగా ఉండాలని మురారి కోరుకోవడంతో అలాగే విజయేంద్ర ప్రసాద్ రాసిన కథతో జానకి రాముడు సినిమా తీశారు.
సినిమాను అభివృద్ధి దశలోనే మూగ మనసులు ఇతివృత్తం ఆధారంగానే తీద్దామని నిర్ణయించుకోవడంతో ఇతివృత్తంపై మూగమనసుల ప్రభావం ఉంది.
జంతుప్రపంచం
జంతుప్రపంచం 1979 లో విడుదలైన తెలుగు చలనచిత్రం.
కృష్ణ జరాసంధ
కృష్ణ జరాసంధ 1938 లో చిత్రపు నరసింహారావు దర్శకత్వంలో వచ్చిన పౌరాణిక చిత్రం.
జాతకరత్న మిడతంభొట్లు
జాతకరత్న మిడతంభొట్లు 1971 లో బి. పద్మనాభం దర్శకత్వంలో విడుదలైన జానపద చిత్రం. ఇందులో కాంతారావు, గీతాంజలి, పద్మనాభం ముఖ్యమైన పాత్రలు పోషించారు.
ఈ చిత్రంలో పాటలన్నీ కె. అప్పలాచార్య, మైలవరపు గోపి రచించారు.
జాతక ఫలం
చిన్నతనంలో స్నేహితులైన నాగేంద్రరావు (ఆర్.నాగేంద్రరావు), రంగారావు (ఎస్.వి.రంగారావు) తలవని తలంపుగా ఒకచోట కలుసుకుంటారు. నాగేంద్రరావు కుమార్తె లక్ష్మి (సూర్యకళ). లక్ష్మిని తన తమ్మునికిచ్చి పెళ్ళి చేయాలని నాగేంద్రరావు భార్య పోరు పెడుతుంటుంది. రంగారావు కుమారుడైన సూర్యానికి (చలం) తన అన్న కూతురునిచ్చి పెళ్ళి చేయాలని రంగారావు భార్య (ఋష్యేంద్రమణి), చెల్లెలు (సూర్యకాంతం) తన కూతుర్నిచ్చి పెళ్ళి చేయాలని రంగారావును వేధిస్తూ ఉంటారు. ఈ సంబంధాలు తమకు నచ్చనందున మిత్రులిద్దరూ తామే వియ్యమందాలని నిర్ణయించుకుంటారు. ఈ సంబంధాల్ని తప్పించడానికి తామే జ్యోతిష్యుల వేషాలు వేసుకుని జాతకాలు కలవలేదు కనుక ఈ సంబంధాలు పనికిరావని అందరినీ నమ్మిస్తారు. ఆ పైన సూర్యం, లక్ష్మి జాతకాలు చక్కగా కుదిరాయని చెప్పి వారిద్దరికీ పెళ్ళి చేస్తారు. కాని లక్ష్మి మీద ఆశలు పెట్టుకున్న నాగేంద్రరావు బావమరిది కాళేశ్వరరావు (జోగారావు) తన ఆశలకు అడ్డం వచ్చి సూర్యాన్ని హత్య చేయడానికి ప్రయత్నిస్తాడు. అడ్డం వచ్చిన లక్ష్మిని గాయపరుస్తాడు. ఈలోగా పోలీసులు అతన్ని అరెస్టు చేసి తీసుకుపోతారు. గాయపడిన లక్ష్మి తనకు పెళ్ళి అయిన మూడు నెలలలోగా చావున్నదని జ్యోతిష్కుడు చెప్పిన మాటను వినడం తటస్థించి అందరూ తనను మోసం చేశారనుకుని దిగులుపడుతుంది. చివరకు ఈ జాతకాలన్నీ చెప్పింది నిజమైన జ్యోతిష్కులు కాదని నాగేంద్రరావు, రంగారావులు కలిసి ఆడిన నాటకమేనని తెలిసి కథ సుఖాంతమవుతుంది.
జయభేరి
జయభేరి, 1959లో విడుదలైన ఒక తెలుగు సినిమా. ఇందులో అక్కినేని నాగేశ్వరరావు, అంజలీ దేవి ముఖ్యపాత్రలు పోషించారు. తెలుగులో బాగా విజయవంతమైన సినిమాలలో ఇది ఒకటి. సినిమాలో పాటలు బాగా హిట్టయ్యాయి. " రాగమయీ రావే అనురాగమయీ రావే..", "రసికరాజ తగువారముకామా అగడు సేయ తగవా ఏలుదొరవు అరమరకలు.." వంటి పాటలు చాలాకాలం సినిమా సంగీత ప్రియుల ఆదరణకు నోచుకొన్నాయి.
విశ్వనాథుడు (నాగయ్య) సంగీత శాస్త్ర కోవిదుడు. వారివద్ద సంగీతవిద్య నభ్యసించి అగ్రస్థానంలో నిలిచిన వాడు కాశీనాథ్ (అక్కినేని). అతనికి అన్న విశ్వనాథ్ (గుమ్మడి), వదిన (శాంతకుమారి) అంటే ఎంతో గౌరవం, అభిమానం. బచ్చెన భాగవతులు ఇచ్చిన ప్రదర్శన చూడడానికి వెళ్ళిన కాశీనాథ్ అందులో ప్రధాన పాత్ర వహించి, సవాలు చేసిన మంజుల (అంజలీదేవి) తో ప్రతిసవాలు చేస్తాడు. వారిద్దరి మధ్యా జరిగిన సంగీత సాహిత్యపరమైన వివాదం ప్రణయానికి దారితీస్తుంది. వారి జానపద కళల్లో కూడా మానవీయ విలువలున్నాయని కాశీనాథ్ గ్రహిస్తాడు. మంజులతో వివాహానికి కుల పెద్దలు అడ్డుచెబుతారు. కాశీనాథ్ ఇచ్చిన మాట నిలుపుకోవడం కోసం అన్నగారికి దూరమై, ఇల్లు వదలి మంజులను దేవాలయంలో వివాహం చేసుకుంటాడు.
అక్కడినుంచి వారిద్దరూ, వారి బృందం (రమణారెడ్డి, కమలాబాయి) తో చేరి దేశ సంచారం చేస్తూ కళారూపాల్ని ప్రదర్శిస్తారు. చివరకు విజయనగర సామ్రాజ్యం చేరుతారు. ఆ దేశపు రాజు విజయానందుడు (యస్.వి.రంగారావు) మారువేషంలో వీరి ప్రదర్శన తిలకించి ముగ్ధుడై తన కొలువుకు ఆహ్వానిస్తాడు. నిండుసభలో సరికొత్త రాగంలో 'రసికరాజ తగువారము కామా' అనే పాటతో సభికుల్ని మెప్పిస్తాడు కాశీనాథ్. రాజనర్తకి (రాజసులోచన) కాశీనాథ్ ని ఆకర్షించాలని ప్రయత్నిస్తుంది. ఇందుకు రాజగురువు (ముక్కామల) సహకరిస్తాడు. ఫలితంగా కాశీనాథ్ మధ్యానికి బానిస కావడంతో అతని పతనం ప్రారంభమౌతుంది. అంతటి పతనావస్థలోనూ హరిజనుడి ఆలయప్రవేశం కోరి భక్తనందుని చరిత్రను గానం చేస్తాడు.
ఇక్కడ విశ్వనాథ్ కుటుంబాన్ని సనాతనులు వెలివేస్తారు. మరిదిపై మమకారాన్ని పెంచుకున్న వదిన మరణానికి చేరువకాగా కాశీనాథ్ దేవుణ్ణి ప్రార్థిస్తాడు. ఆమెకు స్వస్థత చేకూరి అందరూ ఏకమౌతారు.
జయం మనదే
ఇదే పేరుగల మరొక సినిమా కోసం జయం మనదే (1956 సినిమా) చూడండి.
జయం మనదేరా
జయం మనదేరా పేరుతో ఒకటికంటే ఎక్కువ వ్యాసాలు ఉన్నాయి.
జయమ్ము నిశ్చయమ్మురా (1989 సినిమా)
జయమ్ము నిశ్చయమ్మురా, 1989లో విడుదలైన ఒక తెలుగు సినిమా. చిత్ర విచిత్రాలైన పాత్రలు సృష్టించి ప్రేక్షకులకు నవ్వు అనే యోగాన్ని అందించడంల సిద్ధహస్తుడైన జంధ్యాల, హాస్యపాత్రల హీరోగా విశిష్టమైన గుర్తింపు తెచ్చుకొన్న రాజేంద్ర ప్రసాద్‌ల కాంబినేషన్లో వెలువడిన ఈ సినిమా బాగా విజయవంతమైన హాస్యచిత్రాలలో ఒకటి.
శ్రీవారికి ప్రేమలేఖ, నాలుగు స్తంభాలాట వంటి సినిమాలలో హాస్యయుతమైన క్యారెక్టర్లను సృష్టించి ఆ పాత్రల డైలాగులను తెలుగు భాష నుడికారంలో భాగంగా చేసిన జంధ్యాల ఈ సినిమాలో అదే ఒరవడిని కొనసాగించాడు. 
రాముడు (రాజేంద్ర ప్రసాద్), సూరిబాబు (చంద్రమోహన్) లు చేతనైనంతలో ప్రేమజంటలకు వివాహాలు జరిపించడమే తమ సేవా కార్యక్రమంగా పెట్టుకొన్నారు. కాని వారి ప్రేమకథలలకు మాత్రం అనేక అడ్డంకులు ఎదురవుతాయి. సూరిబాబు ప్రేమించిన సీత (అవంతి) తన ఇంట్లో ఉన్న అన్ని సమస్యలూ (తమ్ముడి ఉద్యోగం, చెల్లెళ్ళ పెళ్ళిళ్ళు, తల్లి వైద్యం వంటి అనేక సమస్యలు) పరిష్కారమయ్యేదాకా (ఆరు నూరైనా నూరు ఆరైనా) పెళ్ళి చేసుకొనని సందు దొరికినప్పుడెల్లా శపథం చేసేస్తుంటుంది. రాముడు ప్రేమించిన శాంతి (సుమలత) ఏమో తన తల్లిదండ్రులు కుదిర్చిన పెళ్ళి మాత్రమే సంప్రదాయబద్ధంగా చేసుకొంటానని భీష్మించుకొంటుంది. శాంతి తండ్రి (సుత్తివేలు) మిలిటరీ ఆఫీసర్ స్టైల్లో అందరినీ క్షుణ్ణంగా పరిశీలించందే నిర్ణయించుకోడు. అతని కుక్క (పేరు హిట్లర్) వాళ్ళ ఇంట్లో తిని పక్కింట్లో మొరుగుతుంది. శాంతి తల్లి ఎక్కువ రోజులు మౌనవ్రతంలో ఉంటుంది. సూరిబాబు తండ్రి (కోట శ్రీనివాసరావు) పైసాపైసా కూడబెట్టి మద్రాసువెళ్ళి గొప్ప "సైన్మ" తీయాలని సంకల్పించుకొన్నాడు. కనుక పైసల విషయంలో చాలా కచ్చితంగా ఉంటాడు. తనింట్లో ఎవరైనా అతిధులు కాఫీ త్రాగితే కూడా వారికి వెంటనే బిల్లు ఇస్తుంటాడు. ఛాన్సు దొరికినప్పుడెల్లా దొరికినవారికి సినిమా కథలు (సవివర వ్యాఖ్యానంతో) వినిపిస్తుంటాడు.
ఇలా సినిమాలో ఇంకా అనేక పాత్రలు హాస్యానికి తమవంతు పుష్టి అందిస్తాయి. ఇలాంటి పరిస్థితులలో శాంతి తండ్రిని మెప్పించి, ఒప్పించి, వారితోనే తనకు 
శాంతికి పెళ్ళి కుదిరేలా చేస్తానని రాముడు శాంతితో ఛాలెంజి చేస్తాడు. అలా జరగనివ్వనని శాంతి ఎదురు ఛాలెంజి చేస్తుంది. ఇద్దరూ తమ తమ పంతాలు నెగ్గించుకోడానికి చేసే ప్రయత్నాలే సినిమా కథలో ప్రధాన ఇతివృత్తం.
జయసింహ (సినిమా)
జయసింహ ఎన్.టి.రామారావు కథానాయకునిగా, ఆయన స్వంత బ్యానర్ నేషనల్ ఆర్ట్ థియేటర్ బ్యానర్ పై డి.యోగానంద్ దర్శకత్వంలో వచ్చిన 1955 నాటి జానపద కథాచిత్రం.
మాళవదేశ మహారాజు మరణించగా అతని తమ్ముడు రుద్రసింహుడు (యస్.వి.రంగారావు) పరిపాలిస్తున్నాడు. గతించిన రాజు కుమారుడు మరియు రాజ్యానికి వారసుడు జయసింహుడు (యన్.టి.రామారావు). రుద్రసింహుని కుమారుడు విజయసింహుడు (కాంతారావు). రాజ్యాన్ని పూర్తిగా కబళించడానికి వారసుడైన జయసింహుని అంతమొందించడానికి రుద్రసింహుడు రెండుసార్లు ప్రయత్నిస్తాడు. ఇది తెలిసిన జయసింహుడు రాత్రికిరాత్రి దేశం విడిచి వెళ్ళిపోతాడు.
పొరుగుదేశపు రాజును శత్రువులు బంధిస్తారు. అతని కుమార్తెను దొంగలు అపహరిస్తారు. ముందుగా రాజకుమారి (వహీదా రెహమాన్) ని, ఆ తరువాత మహారాజుని రక్షిస్తాడు జయసింహుడు. పరదేశంలో తనపేరు భవానీ అని చెప్పుకుంటాడు. జయసింహుడు ఆ రాజ్యంలో రణధీర్ (గుమ్మడి) అనే వీరుని ఇంట ఆశ్రయం పొందుతాడు. రణధీర్ కొడుకు సుబుద్ధి (రేలంగి), కూతురు కాళింది (అంజలీదేవి). కాళింది తన ఇంటిలోవున్న జయసింహుని ప్రేమిస్తుంది. జయసింహుడు, రాజకుమారి అంతకుముందే ప్రేమించుకున్నారు. రాకుమారిని చేజిక్కించుకోవాలని ప్రయత్నిస్తాడు సేనాధిపతి (రాజనాల). రుద్రసింహుడు పంపిన ప్రచండుడు, సేనాధిపతి ఇద్దరూ కలిసి వ్యూహం పన్ని మహారాజును బంధిస్తారు. వారిని రక్షించడానికి వెళ్ళిన జయసింహుని కూడా బంధిస్తారు. జయసింహుడు తనను సోదరిలా భావిస్తున్నాడని తెలుసుకున్న కాళింది త్యాగబుద్ధితో జయసింహుని రక్షించి ఆ ప్రయత్నంలో ప్రాణాలు కోల్పోతుంది. విజయసింహుని సహాయంతో జయసింహుడు శత్రుఘారం చేస్తాడు. రాజద్రోహి అయిన రుద్రసింహుడు కూడా కొడుకు చేతిలో మరణిస్తాడు. జయసింహుడు రాజ్యాధికారాన్ని చేబడతాడు.
1953లో నిర్మాణం ప్రారంభించిన ప్రముఖ నటుడు నందమూరి తారక రామారావు నిర్మించిన పిచ్చి పుల్లయ్య, తోడుదొంగలు సినిమాలు పరాజయం పాలయ్యాయి. మంచి సందేశాత్మకమైన సాంఘిక చిత్రాలు రెండూ వరుసగా పరాజయం పాలు కావడంతో, రామారావు విజయం సాధించాలన్న పట్టుదల ఏర్పడింది. ఆ సమయంలో ఆయనని వేంకట పార్వతీశ కవులు రాసిన వీరపూజ నవల బాగా ఆకట్టుకుంది. ఆ నవలను ఆధారం చేసుకుని ఈ చిత్రాన్ని నిర్మించారు.
సినిమా 1955లో విడుదలై ఘనవిజయాన్ని సాధించింది. జానపద చిత్రాలను ప్రేక్షకులు విజయవంతం చేస్తున్నారన్న ఒరవడిని నిరూపిస్తూ, నిర్మాతగా ఎన్టీఆర్ కి తొలి విజయంగా నిలిచింది. జయసింహ' చిత్రం అఖండ విజయం సాధించింది... ఆరు కేంద్రాలలో శతదినోత్సవం జరుపుకుంది.సాహిత్య రచన సముద్రాల రాఘవాచార్య, స్వర కల్పన/సంగీతం టి.వి.రాజు
జీవన గంగ
రాజేంద్ర ప్రసాద్,రజని,మంజుల
జీవన ముక్తి
జీవన్ముక్తి లేదా జీవన ముక్తి 1942లో విడుదలైన తెలుగు సినిమా. ఇది ఎస్.ఎస్.వాసన్ జెమినీ పిక్చర్స్ నిర్మించిన మొదటి సినిమా.
ఈ సినిమాలో మొత్తం 19 పాటలు మరియు ఒక పద్యం ఉన్నాయి. అన్నింటిని సముద్రాల రాఘవాచార్య రచించారు.
ప్రముఖ రచయిత గుడిపాటి వెంకట చలం 1940లలొ బెజవాడలో ఒక సినిమా హాలుకు ఆనుకుని ఉన్న ఇంటిలో నివసించేవాడు. రోజూ సినిమాలు వినేవాడు.ఈ సినిమా మీద తను రచించిన మ్యూజింగ్స్ లో(280వ పుటలో 5 వ ముద్రణ 2005) ఈ కింది విధంగా వ్రాశాడు:
జీవన్ముక్తిలో ఎవరో అమ్మాయికి కృష్ణుడు ప్రత్యక్ష మౌతాడు. ఆ సంతోషాన్ని 'చూచితిగా' అంటుంది. అదేదో చాలా బూతును చూసినట్టు, తనకి చాలా సిగ్గయినట్టు, బతుకు అసహ్యమైనట్టు.
"ఏమి తెల్పుదు నాన్నా!ఏమి తెల్పుదు నాన్నా! ఏమి తెల్పుదు నాన్నా!" అని ఏడుస్తుంది.
జీవన పోరాటం
జీవన పోరాటం హిందీ లో బాగా హిట్టైన 'రోటీ కపడా ఔర్ మకాన్' చిత్రం ఆధారంగా రూపొందిన తెలుగు సినిమా.
జీవన తీరాలు
జీవన తీరాలు 1977లో విడుదలైన తెలుగు సినిమా.
శివాజి గణేషన్ ఒక అల్లాటప్పా రౌడీ. వాణిశ్రీ, కృష్ణంరాజు ప్రేమించుకుంటారు, కానీ ఆ తరువాత కృష్ణంరాజు, జయసుధను పెండ్లాడతాడు. ఆ ప్రేమకు ప్రతిఫలంగా జన్మించిన బాబును వాణిశ్రీ అడవిలో వదిలి వెళ్తుంది. ఆ బిడ్డ శివాజీ గణేషన్ కు దొరుకుతాడు. ఆ బిడ్డను పెంచే క్రమంలో మంచివాడిగా మారి, కుల భహిష్కరణకు గురయ్యి, పట్నం చేరతాడు. వాణిశ్రీ కూడా పట్నం చేరి జగ్గయ్య వద్ద సెక్రట్రీగా చేరుతుంది. అక్కడ మూడు సంవత్సరాలు పనిచేశాక జగ్గయ్య ప్రతిపాదించగా, తన గతం గురించి దిగులు చెందకు అని ఒప్పించటంతో, వాణిశ్రీ జగ్గయ్యను పెండ్లాడుతుంది. వారికి సంతు కలగదు. 
కృష్ణంరాజు, జయసుధలకు ఒక కుమారుడు. పది వర్షాల తరువాత ఆ కుమారుడూ, మరియు శివాజీ గణేషన్ పెంచుకుంటున్న కుమారుడు ఒకే పాఠశాలలో చేరతారు. అక్కడ వారిద్దరూ మంచి స్నేహితులవుతారు. కానీ అనాథ అని శివాజీ గణేషన్ పెంచుకుంటున్న రవిని అందరూ ఏడిపించటంతో జయసుధ కుమారుడైన కిరణ్ అతనికి తోడుగా నిలుస్తాడు. కాని తోటి వారి బాధలు తట్టుకోలేని రవి జగ్గు అనే రౌడీతో జగకూడతాడు. శివాజీ గణేషన్ బెల్టుతో తన్ను తాను కొట్టుకోవటంతో రవిలో మార్పు వస్తుంది. 
పాఠశాలలో తరువాత ఒకరోజు తోటి విద్యార్థి ఏడిపించటంతో, రవి అతన్ని ఇనుప సువ్వ తీసుకోని చంపుతా అని వెంటబడతాడు. కిరణ్ అడ్డుకోవాలని ప్రయత్నించి కారు క్రింద పడి మరణిస్తాడు. 
తరువాత ఒక రోజు రవి పాఠశాలకు వెళ్తుంటే జగ్గు నగలు దొంగతనం చేసి పోలీసులు వెంటబడటంతో నగలు రవి చేతిలో ఉంచి పారిపోతాడు. పోలీసులు రవిని అరస్టు చేస్తారు.
జగ్గయ్య రవి తరుపున, కృష్ణంరాజు ప్రజా ప్రాసిక్యూటర్ గానూ వాదిస్తూ, అనాథ అని కృష్ణంరాజు దూషించటంతో, తట్టుకోలేని వాణిశ్రీ ఇండైరెక్టుగా అతను నా కుమారుడే, నా కుమారుడే అని కృష్ణంరాజుకు చెపుతుంది. జగ్గయ్య వాదించి రవిని నిర్దోషి అని నిరూపించి - విడుదల చేసి భార్య అయిన వాణిశ్రీని వెళ్లి రవిని తెచ్చుకోమంటాడు. 
కృష్ణంరాజు కూడా చేసిన తప్పుగురించి జయసుధ దగ్గర ఒప్పుకోవటంతో, జయసుధ వెళ్ళి ఆ కుమారుడిని తీసుకోని రమ్మంటుంది. 
కృష్ణంరాజు, వాణిశ్రీ వెళ్లి శివాజీగణేషన్ ను అడగటం, శివాజీ అప్పుడు పవర్ ఫుల్ డైలాగులు చెప్పటం, ఆ తరువాత జగ్గయ్య వచ్చి తండ్రిలా ఉంటా అనంటతే జగ్గయ్య, వాణిశ్రీలకు ఆ కుమారుడిని అప్పగిస్తారు. 
కానీ రవి పెంచిన శివాజీగణేషన్ పై మమకారంతో తిరిగి రావటంతో కథ ముగుస్తుంది. 
సినిమాలో కృష్ణంరాజు ఆ రోజుల్లో చాలా అందంగా చూపారు. వాణిశ్రీ యువ పాత్ర, పెద్దదయ్యాక వేసిన పాత్రలలో జీవించింది. శివాజీగణేషన్ పవర్ ఫుల్ డైలాగులతో ప్రేక్షకులను కట్టిపడేస్తాడు.
ఈ సినిమాలో 2 పాటలను ఆరుద్ర రచించారు.
జీవన తరంగాలు
జీవన తరంగాలు తాతినేని రామారావు దర్శకత్వంలో 1973 సంవత్సరంలో విడుదలైన కుటుంబ కథా చిత్రం. ఇందులో శోభన్ బాబు, వాణిశ్రీ ముఖ్యపాత్రలు పోషించారు. దీనికి యద్దనపూడి సులోచనారాణి రచించిన ఇదే పేరు గల నవల ఆధారం. సురేష్ మూవీస్ పతాకంపై దగ్గుబాటి రామానాయుడు నిర్మించిన ఈ చిత్రానికి జె. వి. రాఘవులు ఈ చిత్రానికి సంగీత దర్శకత్వం వహించాడు.
జీవితం (1949 సినిమా)
జీవితం ఏ.వి.యం.ప్రొడక్షన్స్ వారు 1949 లో తెలుగు, తమిళ, హిందీ భాషలలో ఎం.వి.రామన్ దర్శకత్వంలో నిర్మించిన మొదటి చిత్రం. ప్రముఖ నటి వైజయంతిమాలకు ఇది తొలి తెలుగు చిత్రం.
వరలక్ష్మికి ఒక ముసలాయనతో పెళ్ళి జరగడం ఇష్టం లేక ఆత్మహత్య చెసుకోబోతుంది. ఇంతలో మూర్తి అడ్డుపడి తాను పెళ్ళిచేసుకొంటానని బాస చేసి ఆమెను లొంగదీసుకొని, కడుపొచ్చిన తరువాత పారిపోతాడు. వరలక్ష్మికి మగపిల్లాడు పుడతాడు. మూర్తిని వెతుక్కొంటూ మద్రాసు వస్తుంది వరలక్ష్మి. పతి మద్రాసులో నిజాయతీగా గుమస్తా పని చేసే ఉద్యోగి. పతి, మోహిని పరస్పరం ప్రేమించుకొంటారు. ఒక చోట వరలక్ష్మికి మూర్తి కనపడతాడు. కానీ వరలక్ష్మిని గుర్తించడానికి నిరాకరించి ఆమెను కులట అని నిందిస్తాడు. దానితో వరలక్ష్మి జీవితం చాలించదలిచి, పిల్లాడిని మూర్తి కారులో వదిలేస్తుంది. కారు వెళ్ళిపోయిన తరువాత పిల్లాడి మీద మోహంతో ఆత్మహత్య చేసుకోలేకపోతుంది. అనాధగా పడున్న పిల్లాడిని మూర్తి సాకుతూంటాడు పతి. మోహినిని పెళ్ళిచేసుకోదలచిన మూర్తి, పతికి ఇది వరకే అక్రమ సంబంధం ఉందని, దాని ఫలితమే ఈ పిల్లాడని మోహినిని నమ్మిస్తాడు. కానీ వరలక్ష్మి అమాయకత్వం, నిజాయితీ మూర్తిని మారుస్తుంది. ఇరి జంటకు కలవడంతో కథ సుఖాంతం అవుతుంది.
జీవితచక్రం
ఉన్నత కుటుంటంలో పుట్టిన రాజా, అమెరికాలో చదువు పూర్తిచేసుకుని తిరిగివస్తాడు. వ్యాపారాలు చూసుకోమన్న తండ్రి ఆజ్ఞను కొంతకాలం జీవితాన్ని ఆనందిస్తానంటూ సున్నితంగా తిరస్కరిస్తాడు. రాజా తన మేనత్త ఇంటికి వెళ్ళి అక్కడి వారందరినీ పలకరించి తనేమీమారలేదని వారిని ఆశ్యర్యపరుస్తాడు. రాజా మరియు మేనత్త కూతురు కమల తమ చిన్ననాటి అల్లర్లుతో సందడిగా ఉంటారు.
ఓ పేద కుటుంబం పెద్ద కూతురు సుశీల సంపాదనపైనే ఆధారపడి జీవిస్తుంటుంది. తండ్రి (రమణారెడ్డి) తన సరదాలకోసం మరియు అన్న (పద్మనాభం) లాటరీ వ్యసనం కోసం సుశీల నెలజీతం కోసమే ఎదురుచూస్తూఉంటారు. సుశీల అమ్మగారు జబ్బు మనిషి. పరిస్థితిని అర్థంచేసుకుని మిగతా అవసరాలకే ప్రాధాన్యతనిచ్చి, తన మందులను కొనకుండా వాయిదా వేయిస్తుంది. సుశీల చెల్లెలు కాలేజీకి వెళ్తూ తన ముస్తాబులకై అక్కని డబ్బు అడుగుతూంటుంది. వీరందరినీ సంభాళిస్తుా సుశీల నెట్టుకొస్తుంటుంది.
"ఇంకా ఉంది."
జీవితాశయం
జీవితాశయం 1974 లో విడుదలైన సినిమా. కృష్ణంరాజు, లీలారాణి ఇందులో ప్రధాన పాత్రధారులు.
జీవిత ఖైదీ
జీవిత ఖైదీ 1994 లో విడుదలైన తెలుగు చలనచిత్రం. అజయ్ కుమార్ దర్శకత్వం వహించిన ఈ చిత్రంలో శోభన్ బాబు, జయసుధ, జయప్రద, వేటూరి సుందరరామ్మూర్తి నటించగా, రాజ్ - కోటి సంగీతం అందించారు.
ఝాన్సీ రాణి (సినిమా)
"స్వాతంత్ర్య సమరయోధురాలు ఝాన్సీ లక్ష్మీబాయి వ్యాసం కోసం ఇక్కడ చూడండి."
ఝాన్సీరాణి ప్రముఖ రచయిత సత్యానంద్ రచన, దర్శకత్వంలో, రాజేంద్రప్రసాద్, భానుప్రియ ప్రధాన పాత్రల్లో నటించిన 1988 నాటి తెలుగు చలన చిత్రం. మల్లాది వెంకట కృష్ణమూర్తి నవల మిస్టర్ వి ఆధారంగా సినిమాను నిర్మించారు. సినిమా ఆర్థికంగా, ప్రేక్షకాదరణపరంగా పరాజయం పాలైంది.
మల్లాది వెంకట కృష్ణమూర్తి రాసిన మిస్టర్ వి నవల ఝాన్సీరాణి సినిమాకు ఆధారం. సినిమారంగంలో స్క్రిప్ట్, డైలాగ్ రచయితగా ప్రఖ్యాతుడైన సత్యానంద్ సినిమాకు దర్శకత్వం వహించారు.
సినిమా పరాజయం పాలైంది. అప్పటికే హాస్య కథానాయకుడిగా పేరు పొందిన రాజేంద్రప్రసాద్ నెగిటివ్ పాత్ర చేయడంతో ప్రేక్షకులు తిరస్కరించారని దర్శక రచయిత సత్యానంద్ విశ్లేషించుకున్నారు.
జూదగాడు (సినిమా)
ఇది 1979లో విడుదలైన తెలుగుచిత్రం. జేబుదొంగ,మల్లెపువ్వు నిర్మాత దర్శకుల నుండి వచ్చిన చిత్రం. శొభన్ బాబు, జయసుధ, శ్రీధర్, జగ్గయ్య మొదలైనవారు నటించారు. జగ్గయ్య (విలన్) చివరకు నూతన్ ప్రసాద్ గా మారటం కొసమెరుపు.
జస్టిస్ చక్రవర్తి
ఆదినారాయణ రావు,సుజాత
జస్టిస్ చౌదరి
జస్టిస్ చౌదరి 1982 లో కె. రాఘవేంద్రరావు దర్శకత్వంలో విడుదలైన చిత్రం. ఇందులో ఎన్. టి. రామారావు, శ్రీదేవి, శారద ముఖ్యపాత్రల్లో నటించారు.
జ్వాలాద్వీప రహస్యం
సిద్ధేంద్రయోగి అనే ఒక సన్యాసి మరణాన్ని జయించాలని ప్రయోగాలు చేస్తుంటాడు. కానీ తంత్రాలతో కూడిన ఆ పూజలను రాజు ప్రభాకర వర్మ అంగీకరించడు. ఆస్థానంలో ఉన్న విజ్ఞుల సలహా మేరకు ఆ సిద్ధుడిని చంపకుండా దేశ బహిష్కరణ శిక్ష విధిస్తాడు. సైనికులు అతనిని తీసుకు వెళుతుండగా వారి కన్నుగప్పి తప్పించుకోవాలని ప్రయత్నంలో అతని కాలి చిటికెన వేలు తెగిపోతుంది. అలా అడవిలోకి పారిపోతున్న సిద్ధుడు సర్పకేశి అనే దుష్టశక్తిని మరో మాంత్రికుడి నుంచి రక్షించి తన వశం చేసుకుంటాడు. ఆ దుష్టశక్తి సహాయంతో అందరికీ దూరంగా "జ్వాలాదీపం" అనే దీవిని సృష్టించి తన పూజలు నిర్విఘ్నంగా నెరవేర్చుకుంటాడు. తీరా వరం పొందేటపుడు ఆ శక్తి తను ఇవ్వలేనని, అందునా అతను అంగవికలాంగుడు కాబట్టి అతను అందుకు అర్హుడు కాడని తెలియజేస్తుంది.
అప్పుడు ఆ సిద్ధుడు రాజు సేవకుడిగా పని చేస్తున్న భల్లాటకుడు అనే సేవకుణ్ణి సర్పకేశి సహాయంతో తన వద్దకు రప్పించుకొని తన శక్తితో అతనకి జరామరణాలు లేకుండా చేస్తానని, అందుకు ప్రతిఫలంగా తనను అవమానించిన రాజు ప్రభాకర వర్మను గద్దె దించి వారిని తన కారాగారంలో బంధించమంటాడు. సిద్ధుడు నాగదేవతను ప్రార్ధింఛి భల్లాటకుడికి వజ్రకాయాన్ని మరణం లేకుండా శక్తిని వచ్చేలా చేస్తాడు. కానీ ఎప్పుడూ తనచేతులు రక్తసిక్తం కాకూడదని హెచ్చరిస్తాడు. రాజైన భల్లాటకుడు అందరినీ జ్వాలాదీపంలో బంధించినా చిన్నకుమారుడు ఆనందవర్మ మాత్రం మంత్రి సహాయంతో తప్పించుకొని పెరిగి పెద్దవాడవుతాడు. భల్లాటకుడు రాజ్యంలోని ప్రజలందరూ తననే దేవుడుగా భావించి పూజించమని ఆజ్ఞ జారీ చేస్తాడు. అందుకు వ్యతిరేకించిన వారినందరినీ కఠినంగా శిక్షిస్తుంటాడు. అలా వ్యతిరేకించిన వారిలో రాజు గారి ఆస్థాన సిద్ధాంతి కూడా ఉంటాడు. ఆ సిద్ధాంతిని కూడా భల్లాటకుడు జ్వాలాదీపంలో ఉంచి శిక్షించమనగా ఆయన అతని కుమార్తెను చేపట్టిన వాడిలో అతనికి చావు తప్పదని శాపం ఇస్తాడు.
సమయానికి సిద్ధుడు కూడా వచ్చి తనకు పుత్రిక జన్మించిందని కానీ పుట్టిన జాతకం తండ్రి మరణాన్ని సూచిస్తుందని తెలుపుతాడు. అప్పుడు భల్లాటకుడు పసికందు అని కూడా ఆమెను చంపబోగా సిద్ధుడు ఆమెను వారించి ఆమెను అంతఃపురంలో మగవారికి కనపడకుండా పెంచమని కన్యగానే ఉంచమని సలహా ఇస్తాడు. పెద్దవాడైన ఆనందవర్మ తన పెంపుడు తండ్రి సహాయంతో జరిగిన విషయాన్ని తెలుసుకుని తమకు జరిగిన పరాభవానికి ప్రతీకారం తీర్చుకోవాలని బయలుదేరతాడు. రాజుకు వ్యతిరేకంగా మాట్లాడి కారాగారం చేరతాడు. అక్కడ జరిగిన మల్లయుద్ధంలో ఇదివరకే రాజును వ్యతిరేకించిన కంఠీరవుడు అనే యోదుణ్ణి ఓడించి రాజాభిమానాన్ని చూరగొంటాడు. అక్కడే రాజకుమార్తెను చూసి ప్రేమలో పడతాడు.
తరువాత కంఠీరవుని మంచి చేసుకుని అతని సహాయంతో రాజును దెబ్బకొట్టాలని పథకం వేస్తాడు. ఇద్దరూ కలిని జ్వాలాదీపం వెళ్ళి తన తల్లిదండ్రులను విడిపించి రాజకుమార్తెను పెళ్ళి చేసుకోవడంచో కథ ముగుస్తుంది.
జ్యోతి
జ్యోతి [ jyōti ] jyōti. [Skt.] n. Light, radiance. వెలుగు. In a mystic sense, internal illumination. The lights that dance before the eyes when dazzled or closed. A lump of paste, used as a meat offering. A star నక్షత్రము The eye కన్ను. The sun సూర్యుడు. జ్యోతిర్లత jyōtir-lata. n. An ignis fatuus. A ray of light. జ్యోతిరింగణము jyōti-r-ingaṇamu. n. A firefly or glow-worm మిణుగురు పురుగు. జ్యోతిషము jyōtishamu. n. Astronomy, astrology. జోస్యము. జ్యోతిషికుడు jyōtiṣhkuḍu. n. An astronomer: an astrologer, a fortune teller. జ్యోతిష్మతి jyōtish-mati. n. A plant, the Balloon vine, or, the Heart-pea, or, the Winter Cherry, Cardiospermum Halicacabum, (Watts), also called సువర్నతల, వెక్కుడుతీగ or ఉప్పడంత. జ్యోతశ్చక్రము an astronomical chart or diagram. సూర్యచంద్రాది నక్షత్రగ్రహములను చూపేపటము. జ్యోతిస్సు jyōtissu. n. Radiance. జ్యోత్స్న jyōtsna. n. Moonlight. వెన్నెల. జ్యోత్స్ని jyōtsni. n. A moonlight night. వెన్నెలరాత్రి.
నిరంతరం వెలిగే జ్యోతిని అఖండజ్యోతి అంటారు. కొన్ని దేవాలయాలలో అఖండ జ్యోతిని వెలిగించి నిరంతరం దానిని సంరక్షిస్తుంటారు. ఈ అఖండజ్యోతిని పరమ పవిత్రమైనదిగా భక్తులు భావిస్తారు, పూజిస్తారు, ఈ దీపం నిరంతరం వెలిగేందుకు అవసరమైన ఇంధనంను ఉచితంగా అందజేస్తారు. ఈ అఖండ జ్యోతిని పూజించడం వలన శుభం జరుగుతుందని నమ్ముతారు. దీపపు కుందెనలలో వత్తులను ఉంచి దీపం నిరంతరం వెలిగేందుకు అవసరమైన ఇంధనంగా నువ్వులనూనె, లేదా ఆవు నెయ్యి మరియు నువ్వులనూనె మిశ్రమం, లేదా ఆముదమును ఉపయోగిస్తారు. దీపం నిరంతరం వెలిగేందుకు అవసరమైన ఆక్సిజన్ గాలి అందేలా ఈదురు గాలుల నుంచి, వానల నుంచి సంరక్షించేందుకు తగిన ప్రదేశంలో భద్రపరుస్తారు.
కేడి. నెం. 1
కేడి. నెం. 1 1978, డిసెంబర్ 15న విడుదలైన ఒక తెలుగు చిత్రం. మనోజ్ కుమార్ నటించిన హిందీ చిత్రం 'దస్ నంబరీ' అధారంగా తెలుగులో నిర్మింపబడింది.
కాలం మారింది (1972 సినిమా)
కాలం మారింది1972లో విడుదలైన తెలుగు చలనచిత్రం. ఇది కె. విశ్వనాథ్ దర్శకత్వంలో వాసిరెడ్డి ప్రకాశం నిర్మించిన నంది ఉత్తమ చిత్రం. అంటరానితనం మరియు కుల నిర్మూలన ఈ చిత్రంలోని ప్రధాన ఇతివృత్తం.
కబీర్ (సినిమా)
కబీర్ 1936లో విడుదలైన తెలుగు చలనచిత్రం. ఇందులో ఘంటసాల బలరామయ్య నటించారు.
ఘంటసాల బలరామయ్య
నిర్మాణ సంస్థ: ఓరియంటల్ క్లాసికల్ టాకీస్
కాడెద్దులు ఎకరం నేల
ఎన్.టి.ఆర్ చిత్రాలలోకెల్లా పరాజయం చెందిన చిత్రంగా దీనిని చెబుతారు. కొన్ని కేంద్రాలలో మొదటి ఆటతోనే దీనిని తీసేశారని చెబుతారు.
కథానాయకుని కథ (1975 సినిమా)
" ఇదే పేరుతో 1965లో వచ్చిన డబ్బింగ్ సినిమా కోసం కథానాయకుని కథ చూడండి"
ఖైదీ కన్నయ్య
ఖైదీ కన్నయ్య బి.విఠలాచార్య దర్శకత్వంలో, కాంతారావు, రాజసులోచన, కృష్ణకుమారి, రాజనాల ముఖ్యతారాగణంగా 1962లో విడుదలైన తెలుగు చలనచిత్రం.
సినిమాకు ప్రముఖ చిత్రకారుడు బాపు పబ్లిసిటీ డిజైనర్ గా పనిచేశారు. పోస్టర్లు, స్టిల్స్ వంటివే కాకుండా సినిమా గురించి కార్టూన్లు కూడా గీసి పత్రికల్లో వేశారు. ఒకానొక ప్రచార కార్టూన్లో ఓ యువతి, పెద్దాయన, ఇంటర్వ్యూకి వెళ్ళిన కుర్రాడు, వివాహిత అందరూ వివిధ విషయాల్లో అటా ఇటా అనుకుంటున్నా సినిమా విషయంలో ఖైదకన్నయ్యకే వెళ్తున్నామంటూంటారు. సమాజంలోని వివిధ వర్గాల వారూ సినిమాని ఇష్టపడుతున్నారని కార్టూన్ వేశారు. ఇలాంటి వినూత్నమైన పబ్లిసిటీ సినిమా ప్రజాదరణ పొందడంలో తన వంతు కృషిచేసింది.
కక్ష (సినిమా)
పగ .
కక్ష శిక్ష
"ఇంగపోట్టన్ సొత్తు" అనే తమిళ సినిమాను తెలుగులో కక్ష-శిక్షగా డబ్‌చేసి విడుదలచేశారు. ఈ చిత్రం తెలుగులో సూపర్ హిట్ అయ్యింది.
కాళహస్తి మహాత్యం (సినిమా)
శ్రీకాళహస్తీశ్వర మహాత్మ్యం 1954 లో కన్నడ నటుడు రాజ్ కుమార్ కథానాయకుడిగా నటించిన చిత్రం. రాజ్ కుమార్ నటించిన ఏకైన కన్నడేతర చిత్రం ఇదే కావడం విశేషం. 
సి.హెచ్.రామారావు: ఘంటసాల 'పాట'శాల అను పాటల సంకలనం నుండి.
కళారంజని
మురళి, కళారంజని, రంగనాధన్
దర్శకత్వం: పి. శేఖర్
సంగీతం: పెండ్యాల నాగేశ్వర రావు
నిర్మాణ సంస్థ: కామాక్షి చిత్ర
కలవారి చెల్లెలు కనకమాలక్ష్మి
కలవారి చెల్లెలు కనకమాలక్ష్మి 1998 లో ఎ. మోహన గాంధీ దర్శకత్వంలో విడుదలైన కుటుంబ కథాచిత్రం. ఇందులో సురేష్, రాశి, సాయికుమార్, ఇంద్రజ ముఖ్యపాత్రల్లో నటించారు.
అందరూ పిచ్చి కాశయ్య అని వ్యవహరించే కాశయ్య బ్యాంకులో లోను తీసుకుని తన పొలంలో చేపల చెరువు తవ్వుతుండగా అతని దగ్గరికి అనాథలైన చిట్టిబాబు, రూప అనే అన్నా చెల్లెలు పనికోసం వస్తారు. ఏ సంబంధం లేకపోయినా కాశయ్యను బాబాయి అని వ్యవహరిస్తూ అతని చేరువవుతారు. అప్పటి నుంచి అతని దగ్గరే పెరిగి పెద్దవారవుతారు.ఎస్. ఎ. రాజ్ కుమార్ సంగీత దర్శకత్వం వహించిన ఈ సినిమాకు పాటలు ఇ. ఎస్. మూర్తి రాయగా, ఎస్. పి. బాలసుబ్రహ్మణ్యం, నాగూర్ బాబు, స్వర్ణలత, సుజాత గానం చేశారు.
కలికాలం
కలికాలం ముత్యాల సుబ్బయ్య దర్శకత్వం వహించగా 1991 లో విడుదలైన ఒక కుటుంబ కథా చిత్రం. చంద్రమోహన్, జయసుధ ప్రధాన పాత్రలు పోషించారు. రచయిత శ్రీరాజ్ చక్రపాణి వాళ్ళ యువ మాసపత్రికలో రాసిన ఓ కథకు బహుమతి వచ్చింది. అదే కథ నాటకమై, కలికాలం సినిమాగా రూపొందించబడింది. ఈ సినిమాకు గాను ముత్యాల సుబ్బయ్య కళావాహిని అవార్డు అందుకున్నారు.
కలిసొచ్చిన అదృష్టం
కలిసొచ్చిన అదృష్టం 1968, ఆగష్టు 10వ తేదీన ఎస్.వి.ఎస్. ఫిలిమ్స్ బ్యానర్‌పై విడుదలైన తెలుగు సినిమా.దీనిలో ఎన్.టి.రామారావు, కాంచనలు నాయకా నాయికలు. కె.విశ్వనాథ్ ఈ సినిమా దర్శకుడు. ఈ చిత్ర నిర్మాత మిద్దే జగన్నాథరావు విజయవాడ లక్ష్మీ టాకీస్ థియేటర్ యజమాని మరియు ఎన్.టి.రామారావు మిత్రుడు. ఇతడు ఈ సినిమాకు పూర్వం జలరుహ ప్రొడక్షన్స్‌పై ‘రాజనందిని’ నిర్మించాడు. 
జమిందారు రావుబహద్దుర్ రాఘవేంద్రరావు, గర్భవతియైన భార్య శారదతో కలిసి ప్రయాణిస్తూ, ఆమెకు నొప్పులు రావటంచేత, దగ్గరలోని ఓ ఆసుపత్రిలో చేరుస్తాడు. ఆ ప్రసవంలో భార్యా, బిడ్డ మరణిస్తారు. అదే ఆసుపత్రిలో ప్రసవానికి వచ్చిన పార్వతి (శాంతకుమారి) పేదరాలు. బహు సంతానం, అసమర్ధుడైన సోమరి భర్తతో ఇబ్బందులు పడుతుంటుంది. ఆమెకు మగపిల్లవాడు జన్మిస్తాడు. జమిందారు, ఆమెను వేడుకొని, ఆ బిడ్డని తనతో తెచ్చి పెంచి పెద్దచేసి ప్రయోజకుడిని చేస్తాడు. అతడు ప్రకాష్ (ఎన్.టి.రామారావు) ప్రక్కన పల్లెటూరిలో వడ్డీ వ్యాపారి, లోభి పానకాలు (ధూళిపాళ) పేద రైతులను పీడించుకు తింటుంటాడు. అతని కూతురు శోభాదేవి (కాంచన), కొడుకు గణపతి (రాజ్‌బాబు), శోభాదేవి, ప్రకాష్ ప్రేమించుకుంటారు. ఆ వూరిలోనే భర్తను పోగొట్టుకున్న పార్వతమ్మ ఓ కొడుకు రంగడు (సత్యనారాయణ) అప్రయోజకుడు సోమరి, దొంగబుద్ధి కలవాడు. కూతురు గౌరి (సంధ్యారాణి) తల్లితోపాటు కష్టపడుతుంది. వారి మేనమామ కోటయ్య (మిక్కిలినేని) కూతురు లక్ష్మి(సుకన్య)ని రంగడికిచ్చి పెళ్ళిచేసి, రోజూ విచారిస్తుంటాడు. ఆ పల్లెటూరు వచ్చిన ప్రకాష్‌ను పార్వతమ్మ గుర్తించి, జమిందారును కలిసి నిర్ధారించుకుంటుంది. జబ్బుచేసి జమిందారు మరణించగా నౌకరు రామయ్య (మల్లాది)వల్ల పార్వతమ్మ, తన తల్లి అని ప్రకాష్ తెలుసుకుంటాడు. తల్లిని ఒప్పించి, వారందరిని తనతో పట్నం తీసుకువస్తాడు. డబ్బు చేతికివచ్చిన రంగడు, మేనేజర్ భూపతి(ప్రభాకర్‌రెడ్డి) స్నేహంతో మరింత వ్యసనపరుడుగా మారతాడు. భార్యను ఏలుకోవటంకోసం రంగడికి ఆస్తి రాసిచ్చిన ప్రకాష్‌ను కాదని, తన కూతురు శోభను రంగడికి రెండో పెళ్ళికి పానకాలు సిద్ధపడడం, తల్లిని, చెల్లిని, లక్ష్మిని హింసిస్తున్న రండికి బుద్ధిచెప్పటానికి ప్రకాష్ సర్ధార్జీగా మారువేషంలో వచ్చి, శోభతో రంగడి పెళ్ళి చెడగొట్టి, పరిస్థితులు చక్కపెట్టడం, ప్రకాష్, శోభల, గౌరి, గణపతిల వివాహం చెడగొట్టాలని, భుజంగంతో కలిసి వెళ్ళిన రంగడు, ప్రకాష్‌ను తుపాకీతో కాల్చటం, అది చూసిన పార్వతమ్మ రంగడిని తుపాకిలో చంపపోవటం, ప్రకాష్, లక్ష్మి వచ్చి వారించటం, ఈ సంఘటన రంగడిలో పరివర్తన కలిగించి, అందర్నీ క్షమించమని కోరటంతో చిత్రం ముగుస్తుంది.
కలిసుందాం రా
కలిసుందాం...రా ఉదయ్ శంకర్ దర్శకత్వంలో 2000 లో విడుదలైన కుటుంబ కథాచిత్రం. వెంకటేష్, సిమ్రాన్ జంటగా నటించిన ఈ సినిమా ఘనవిజయం సాధించటమే కాక ఉత్తమ తెలుగు చిత్రం గా భారత జాతీయ చలనచిత్ర పురస్కారాన్నిఅందుకొంది, వెంకటేష్ కు ఉత్తమ నటుడుగా నంది బహుమతిని అందించింది.
హీరో వెంకటేష్ కుటుంబం ముంబాయిలో ఉంటుంది. తన తాతయ్య వీరవెంకట రాఘవయ్య ( కె.విశ్వనాథ్) షష్టిపూర్తి వివాహానికై ఆహ్వానం పంపగా కుటుంబంతో వస్తాడు. అందరినీ ఆటపట్టిస్తూ, సంతోషపరుస్తూ ఉంటాడు. హీరోయిన్ సిమ్రాన్. ఎన్నో చిలిపి తగాదాల తరువాత ఇద్దరూ ప్రేమలో పదతారు. ఊరి ఆనకట్ట విషయంలో చాకచక్యంగా మాట్లాడి అందరి మెప్పు పొందుతాడు. మనవడి వాగ్దాటికి తాత మురిసి తనకు బహుకరించేదుకు గొలుసు తేవడనికి వెళతాడు. ఇంతలో శ్రీ హరి కయ్యానికి కాలు దువ్వుతాడు. ఆగ్రహించిన వెంకటేష్ కూడా గొడవ పడతాడు. అక్కడికి వచ్చిన విశ్వానాథ్ అది చూసి వెంకటేష్ ను కొడతాడు. అవమానంతో సారాయి తాగుతుంటాడు. ఇంతలో రాళ్లపల్లి కలుగ చేసుకొని జరిగిన గతమంతా చెబుతాడు. ఆ గతం తెలుసుకున్న వెంకటేష్ శ్రీ హరి కుటుంబాన్ని, విశ్వానాథ్ కుటుంబాన్ని కలపాలనుకుంటాడు. అంతా కలిశాక సిమ్రాన్ ను శ్రీ హరి అక్క కొడుకుకు ఇచ్చి పెళ్ళి చేయాలని పెద్దలు నిర్ణయం తీసుకుంటారు. దాంతో ఒకప్పుడు తన తండ్రి ప్రేమ వలన విడిపోయిన కుటుంబం, మళ్ళీ తన ప్రేమ వలన విడిపోకుడదనుకుంటాడు. అందువలన తన ప్రేమను త్యాగం చేయాలనుకుంటాడు. ఆఖరికి కథ సుఖాంతమోతుంది.
కలియుగ భీముడు
కలియుగ భీముడు 1964 లో విడుదలైన తెలుగు డబ్బింగ్ సినిమా.
కలియుగ పాండవులు
ప్రముఖ తెలుగు సినిమా అగ్రకథానాయకుడు వెంకటేష్ ఈ సినిమా ద్వారా తెలుగు సినీ రంగానికి పరిచయం అయ్యాడు.ఈ సినిమా 1986 లో కె. రాఘవేంద్ర రావు దర్శకత్వంలో విడుదలై ఘనవిజయం సాధించి వెంకటేష్ కు నూతన కథానాయకుడుగా నంది అవార్డ్ ను తెచ్చింది.
కలియుగ రావణాసురుడు
ఇది 1980లో విడుదలైన ఒక తెలుగు కథను సాంఘీకరించి తీసినట్లుగానే, బాపు రమణ ద్వయం,రావణుని చే సీతాపహరణాన్ని, సీతా రామ వియోగాన్ని, సాంఘికరూపంలో ఈ చిత్రంలో చూపారు. రావు గోపాలరావు రావణాసురుడు, మురళీమోహన్ రాముడు, శారద సీత, శ్రీధర్ ఆంజనేయుడుగా కనిస్తారు. కథకు వస్తె రావుగోపాల రావు ఒక అటవీప్రాంతంలో భూస్వామిగా ఉండి, స్త్రీల బలత్కరిస్తూ, తన కిందివారికి జీవితభీమా చేయిస్తూ వారిని పులిరూపంలో హతమారుస్తూ భీమాసొమ్ము కాజేస్తుంటాడు. మురళీ మోహన్ భీమా కంపెనీ తరఫును వస్తాడు. అతని భార్య శారద. రావుగోపాలరావు ఆమె చూసి మోహించి బంధిస్తాడు. శ్రిధర్ ఆంజనేయుడిలా వారిని కలుపుతాడు."నల్లానల్లని కళ్ళు, నమోనమో హనుమంతా' మొదలైన పాటలున్నాయి.
కలియుగ స్త్రీ
మొదట ఈ చిత్రానికి కలియుగసీత అనే పేరు అనుకున్నారు. కానీ విడుదల సమయానికి కలియుగ స్త్రీ అని పేరు మార్చారు. ఈ సినిమా జూలై 20, 1978న విడుదలయ్యింది.
ఘంటసాల గళామృతము బ్లాగులో సినిమా వివరాలు
కళ్ళు (సినిమా)
కళ్ళు ఎం.వి.రఘు దర్శకత్వం వహించిన మొదటి సినిమా. గొల్లపూడి మారుతీరావు రచించిన 'కళ్ళు' నాటకం ఆధారంగా ఈ సినిమా తీశారు. అంతేకాదు ఈ సినిమాను ఆస్కారు అవార్డుల నామినేషనుకు కూడా ఎంపికచేయబడినది. ఈ సినిమాలో నటుడు చిరంజీవి తన కనిపించని పాత్రకు మాటలు అందించాడు. కళ్ళు చిదంబరం పేరుకు ముందు ఉన్న కళ్ళు ఈ సినిమా నుండే వచ్చాయి. ఈ సినిమాలో 'తెలారింది లెగండోయ్... మంచాలింక దిగండోయ్...' అనే పాటను సిరివెన్నెల సీతారామశాస్త్రి తానే రాసి స్వయంగా పాడాడు.
ఇది కొంతమంది గుడ్డివాళ్ళ కథ. మొదట్లో వీళ్ళందరూ కలిసి జట్టుగా బిచ్చమెత్తుకుని బతుకుతూ ఉంటారు. అడుక్కోగా వచ్చింది అందరూ పంచుకుని ఒక కుటుంబంగా మెలిగేవారు. అయితే వీళ్ళందరూ గుడ్డివాళ్ళవటం చేత తమ పనులు చేసుకోవటానికి ప్రతీ సారి ఇతరుల సహాయం తీసుకోవలసి వచ్చేది. ఇది గమనించిన ఒకావిడ(సుధారాణి) వీళ్ళకు ఎలాగయినా సహాయం చేయాలనుకుంటుంది. ఈలోగా నగరానికి ఒక ప్రముఖ కంటి వైద్యుడు వస్తాడు. సుధారాణి ఆ వైద్యుడిని కలిసి వీళ్ళ గురించి వివరించిన తరువాత అతడు 500 రూపాయలకయితే కంటి వైద్యం చేయగలనని చెబుతాడు.
నలుగురూ అడుక్కునేవాళ్ళవటం చేత ఎవరిదగ్గరా చిల్లిగవ్వ ఉండదు. ఆ వైద్యుడేమో ఇంకా కొన్ని రోజులు మాత్రమే నగరంలో ఉంటాడు. అప్పుడు ఈ గుడ్డివాళ్ళు అంతా సమావేశమై మొత్తమందరికీ కళ్ళురావాలంటే చాలా డబ్బులు కావాలి. అంత డబ్బు వీరు ఆ కొన్ని రోజులలో సంపాదించలేరు. కాబట్టి ఎవరికో ఒకళ్ళకు కళ్ళు తెపిస్తే మిగతావారికి ఆ కళ్ళు వచినతను సహాయపడవచ్చు అని తీర్మానిస్తారు. ఆ ఒక్కడిగా వారిలో అందరికంటే చిన్నవాడు, చురుకైనవాడయిన శివాజీ రాజాను ఎన్నుకుంటారు. ఆ తరువాత కొద్దిరోజుల పాటు అడుక్కోవటంతో పాటు ఇంకొన్ని పనులు చేసి, కంటి ఆపరేషనుకు అవసరమైన డబ్బు సంపాదిస్తారు. శివాజీ రాజాకు కళ్ళు తెపిస్తారు.
కళ్ళు వచ్చిన శివాజీ రాజాకు ఈ రంగుల ప్రపంచం చాలా కొత్తగా కనిపిస్తుంది. ఎప్పుడు చిరంజివి సినిమాలను విని ఆనందించేవాడు, కళ్ళు వచ్చిన తరువాత చూస్తాడు. అయితే కళ్ళు వచ్చిన తరువాత అంతకుముందు కంటే ఇప్పుడు బోలెడన్ని అవకాశాలు కనపడతాయి. కానీ అతనికి మంచివాటి కంటే చెడ్డవే ఎక్కువ ఆకర్షనీయంగా కనపడతాయి. అది తెలిసిన మిగతా గుడ్డివాళ్ళు అందరూ కలిసి అతనిని మళ్ళీ మునుపటిలా మంచివాడిలా మార్చడానికి కళ్ళు పీకేయడంతో సినిమా ముగుస్తుంది.
కల్పన (సినిమా)
హిందీ చిత్రం "అనామిక" తెలుగురూపం ఈ చిత్రం.అపరిచితురాలైన జయచిత్ర,మురళీమొహన్ భార్యనంటూ అతని ఇంటికి వస్తుంది.ద్వేషంతో మొదలై నా, ఆమెను అతడు ప్రేమిస్తాడు.తర్వాత జయచిత్ర అతనికి దూరమౌతుంది.కొంత సస్పెన్స్ తో చిత్ర కథ నడుస్తుంది.చిత్రం నలుపు తెలుపులో నిర్మించబడింది.
కల్యాణ చక్రవర్తి
కల్యాణ చక్రవర్తి (నటుడు) కోసం వేరే వ్యాసం చూడండి.
ఊరికి ఉపకారి
ఊరికి ఉపకారి 1972 లో కె. ఎస్. ఆర్. దాస్ దర్శకత్వంలో వచ్చిన కుటుంబ కథాచిత్రం.ఇందులో చలం, ఆరతి, గుమ్మడి ప్రధాన పాత్రలు పోషించారు.
ఊరుమ్మడి బ్రతుకులు
ఊరుమ్మడి బ్రతుకులు సత్యేంద్రకుమార్, మాధవి ప్రధానపాత్రల్లో బి.ఎస్.నారాయణ దర్శకత్వం వహించిన 1977 నాటి తెలుగు చలనచిత్రం.
ఊయల (సినిమా)
ఊయల 1998 లో ఎస్. వి. కృష్ణారెడ్డి దర్శకత్వంలో విడుదలైన కుటుంబ కథాచిత్రం. ఇందులో శ్రీకాంత్, రమ్యకృష్ణ, నాజర్, సుహాసిని ముఖ్య పాత్రలు పోషించారు. కవల పిల్లలను కలిగిన ఓ తండ్రి పుట్టగానే బిడ్డల్ని కోల్పోయి బాధ పడుతున్న మరో జంటకు తమ శిశువును ఇవ్వడం, పర్యవసానంగా వారు ఎదుర్కొనే సంఘర్షణ ఈ చిత్రం యొక్క ముఖ్య కథాంశం.
రాజా కి కవల పిల్లలు పుడతారు. అదే సమయానికి జ్యోతి అనే ఆమె కూడా కాన్పు కోసం ఆసుపత్రిలో చేరుతుంది. ఆమెకు అంతకుముందే ఒక బిడ్డ పుట్టి చనిపోయి ఉంటుంది. రాజా సంతోషంతో జ్యోతి భర్తను పలకరించగా అతను మళ్ళీ బిడ్డను కోల్పోయిన విచారంలో ఉంటాడు. డాక్టరు, జ్యోతి భర్త ఇద్దరూ కలిసి రాజాకు కలిగిన ఇద్దరి మగ సంతానంలో ఒకరిని జ్యోతికి పుట్టిన బిడ్డగా ఇచ్చేందుకు ఒప్పిస్తారు.ఇందులో పాటలు సిరివెన్నెల సీతారామ శాస్త్రి, భువనచంద్ర, చంద్రబోస్ రాశారు.
ఉపాయంలో అపాయం
ఉపాయంలో అపాయం 1967లో టి. కృష్ణ దర్శకత్వంలో వచ్చిన సినిమా. ఇందులో కృష్ణ, విజయ నిర్మల ప్రధాన పాత్రలు పోషించారు.
ఊర్వశి (సినిమా)
ఊర్వశి 1974 లో విడుదలైన తెలుగు సినిమా. ఇందులో సుప్రసిద్ధ హిందీ నటుడు సంజీవ్ కుమార్ తొలిసారిగా తెలుగులో నటించడం విశేషం.
ఉషాపరిణయం (సినిమా)
ఉషాపరిణయం (Usha Parinayam) 1961 లో విడుదలైన తెలుగు సినిమా. దీనిని రాజరాజేశ్వరి పిక్చర్స్ పతాకం మీద కడారు నాగభూషణం మరియు కన్నాంబ దర్శక నిర్మాత మరియు నటులుగా నిర్మించిన పౌరాణిక చిత్రం.
ఈ సినిమాలో 18 పాటలు మరియు పద్యాలు ఉన్నాయి.
వాడే వీడు
వాడే వీడు 1973లో విడుదలైన ఒక తెలుగు సినిమా. ఎన్.టి.ఆర్ సరసన మంజుల నటించిన తొలి సినీమా.
చిన్నతనంలో తప్పిపోయిన కొడుకు కోసం అతని తల్లి (పండరీబాయి) ఎదురుచూస్తూఉంటుంది. ఆమె ఆస్తి మీద కన్నేసిన కోదండం (నాగభూషణం) ముఠా రిక్షా వాడైన ఎన్.టి.ఆర్ ను ఆమె కుమారుడని చెప్పి ఇంట్లో ప్రవేశపెడతాడు. అంతకు మునుపే అతనికి పరిచయమున్న మంజుల ఎన్.టి.ఆర్ కు అక్కడ తారసపడుతుంది. విలన్ల బండారం బయట పెట్టటం, తప్పిపోయిన బాబు ఎన్.టి.ఆర్ కావడం తరువాతి కథ.
వారసత్వం (1964 సినిమా)
వారసత్వం 1964, నవంబర్ 19న విడుదలైన తెలుగు చలనచిత్రం. తాపీ చాణక్య దర్శకత్వం వహించిన ఈ చిత్రంలో నందమూరి తారక రామారావు, అంజలీదేవి, గుమ్మడి,రాజనాల, రేలంగి, గిరిజ తదితరులు నటించారు.
వాడనిమల్లి
ఈ సినిమా చీకటి కళ్ళు అనే నవల ఆధారంగా నిర్మించబడింది.
వద్దంటే పెళ్ళి
01. ఏనోట విన్నా ఏ చోట కన్నా ఆనాటి ఈనాటి ఈ మాటే అన్నా - పి.బి. శ్రీనివాస్
02. దయామయి దేవి దయగనుమా దయానిధి - ఘంటసాల బృందం - రచన: సి. రామచంద్
03. దేవదేవి గౌరి వరమీయవే శ్రీలోకమాత దయనీరాజనాల - గాయని ?
04. రావో రావో ప్రియతమా నీవే నాకు సరసుమా - కె. రాణి
05. మొరాలించవమ్మా నిరాశచేయకమ్మా పరాశక్తి పరాత్పరి - పి.లీల
06. వలచిన వలపే పూయగా తలచిన చెలిన హాయిగ - కె. రాణి
07. వద్దు వద్దు వద్దు వద్దయ్య ఈ మొద్దు పిల్లను పెళ్ళి ఆడిన - పిఠాపురం
వదిన
అన్న భార్యను లేదా భార్య అక్కను వదిన అంటారు. వదినను తల్లితో సమానంగా గౌరవించడం భారతీయ సంప్రదాయం.
వదినగారి గాజులు
సల్మా ఆగా, ఆమె భర్త నటించిన ఒక పాకిస్తానీ సూపర్‌హిట్ చిత్రం ఆధారంగా ఈ చిత్రం రూపొందింది.
వయ్యారి భామలు వగలమారి భర్తలు
వయ్యారి భామలు వగలమారి భర్తలు 1982, ఆగష్టు 20న విడుదలైన తెలుగు చలనచిత్రం. కట్టా సుబ్బారావు దర్శకత్వంలో నందమూరి తారక రామారావు , కృష్ణ, శ్రీదేవి, రాధిక, రతి అగ్నిహోత్రి తదితరులు ముఖ్యపాత్రలలో నటించగా, రాజన్-నాగేంద్ర సంగీతం అందించారు.
వేటూరి సుందరరామమూర్తి రాసిన పాటలకు రాజన్ - నాగేంద్ర సంగీతం అందించారు.
వైకుంఠపాళి (సినిమా)
వైకుంఠపాళి 1975లో విడుదలైన తెలుగుసినిమా.
సిరిపురం జమీందారు రాజాగారి భార్య జానకీదేవి ప్రసవవేదనతో మంచంపడితే వారి దూరపు బంధువు గౌరి ఆదుకొంది. అది మొదలు జానకీదేవికి సహాయంగా ఉంటూ వారి ఇంటిలోనే ఉంటూ వచ్చింది. గౌరి బి.ఎ. చదివింది. జమీందారు గారి ఏకైక వారసుడు బాబుకు తల్లి కంటే గౌరి దగ్గర చనువు ఎక్కువ. గౌరికి వేరే ఎక్కడో ఉద్యోగం వచ్చినా రాజా, జానకీదేవి మందలించి తమ వద్దే ఉండమన్నారు.
పట్నంలో ఉంటున్న రాజాగారి తమ్ముడు రాయుడు, వ్యాపారంలో నష్టపోయి అన్నగారి అండకోసం మళ్ళీ వచ్చాడు. ఇలా ఇప్పటికే ఎన్నోసార్లు సహాయం అందజేసిన రాజా ఈ సారి తన లాయరు సోమసుందరం సలహా లేనిదే ఎటువంటి సహాయం చేయనని తమ్ముడితో ఖండితంగా చెప్పేశాడు. అన్న నిర్ణయంతో నిరాశ చెందిన రాయుడు మనసంతా ద్వేషంతో నిండిపోయింది.
వేటకని తన అన్నను అడవిలోకి తీసుకెళ్ళి పట్నం నుండి వచ్చిన తన మిత్రులు చిన్ని, కన్నలతో కలిసి అర్ధ్తరాత్రి వేళ రాజాను అతిదారుణంగా హత్యచేస్తాడు రాయుడు. ఇదంతా గమనించిన జీప్ డ్రైవర్ ముసలయ్యను కూడా హతమారుస్తాడు. ముసలయ్య కొన ఊపిరితో జమీందారు గారి ఇల్లు చేరి చినబాబును రక్షించమని, లాయర్‌ సహాయం అవసరమని ఇంకా ఏదో చెప్పబోతూ వాచీ వాచీ అంటూ ప్రాణం వదిలాడు. గౌరి విధిలేని పరిస్థితిలో స్పృహలేని జానకీదేవిని వదిలి బాబును రక్షించేందుకు బాబుతోపాటు పారిపోయింది.
గౌరి బాబుతో సహా అతికష్టం మీద లాయరుగారి ఇల్లు చేరుకుంది. అప్పటికే అక్కడ చేరుకున్న రాయుడి అనుచరులతో మాట్లాడుతున్న లాయర్, రాజా మరణం పట్ల సంతోషం వ్యక్తం చేయడం గౌరికి ఆశ్చర్యం కలిగించింది. అక్కడ కూడా తనకు చుక్కెదురయ్యేసరికి, గత్యంతరం లేక ఆశ్రయం కోసం అదే లాయర్ ఇంటిలో తనెవరో చెప్పకుండా పనిమనిషిగా చేరింది.
కాని లాయరుగారి అబ్బాయి వాసు, తనకు రైల్లో తారసపడ్డ గౌరి, తన ఇంట్లోనే పనిమనిషిగా ఎదురయ్యేసరికి అనుమానించాడు. కొన్నాళ్ళకు గౌరి మీద సదభిప్రాయం ఏర్పడడంతో ఆమె కష్టాల్లో వున్నదని గ్రహించి, సహాయం చేస్తానన్నాడు. కాని గౌరి అతని సహకారాన్ని తిరస్కరిస్తుంది.
రాయుడి అనుచరుల వల్ల ఒకసారి ప్రాణాపాయస్థితిలో వున్న గౌరిని వాసు ఆదుకొన్నాడు. వాసు మంచితనాన్ని అర్థం చేసుకొంది గౌరి. వాసు గౌరికి అండగా నిలిచాడు.
వాసు కూడా తన తండ్రిని అనుమానించసాగాడు. జమీందారు హత్యలో తన తండ్రికి కూడా భాగం ఉందని నిశ్చయించుకొన్నాడు. అసలు విషయం తెలుసుకునేందుకు రాయుడు కూతురు చిట్టిని ప్రేమించినట్లు నటించసాగాడు. మెజిష్ట్రేటుగారి అమ్మాయి బుజ్జి, వాసుకు అండగా నిలిచింది.
రాజా హత్య రహస్యం తెలుసుకుందామని గౌరి చేసిన ప్రయత్నాలు ఫలించకుండానే ఆమె బాబుతో సహా రాయుడి చేతుల్లో చిక్కుకు పోయింది.
లాయరు సోమసుందరం ఒక్కసారిగా తన నిజస్వరూపం చూపించాడు. రాజా పాకెట్ వాచ్ సంపాదించి అందులో రాజా చనిపోయేటప్పుడు వ్రాసిన కాగితం పోలీసులకు చూపించాడు.
బాబును లోయలో విసరబోతున్న రాయుడిని ఎదిరించి వాసు తన ధైరసాహసాలతో గౌరిని బాబును రక్షించాడు. లాయరు మంచితనం వల్ల రాయుడు అనుచరులతో సహా పట్టుబడ్డాడు.
ఈ సినిమాలో ఈ క్రింది పాటలున్నాయి.